V roku 2010 tak isto sa zrušila rada televízna, tak isto sa bez náhrady zrušila rada rozhlasová a navolil sa celý 9 členný orgán, rada RTVS jednou jedinou garnitúrou, ktorá vtedy bola, vtedy neboli žiadne štrajkové, kde boli vtedy ochrancovia verejnoprávnosti?

V roku 2010 bol v skrátenom legislatívnom konaní schválený návrh ministra kultúry Krajcera o fúzii Slovenskej televízie a Slovenského rozhlasu do jednej organizačnej jednotky. Pôvodné inštitúcie riadili samostatné rady, komisie a generálni riaditelia. Po zlúčení verejnoprávne média riadila jedna spoločná deväťčlenná rada a generálny riaditeľ. Radu aj riaditeľa volil parlament. Výrok hodnotíme ako pravdivý.

Počas vlády Ivety Radičovej v roku 2010 sa zlúčili Slovenská televízia (STV) a Slovenský rozhlas (SRo) do jednej organizačnej jednotky. Vtedajší minister kultúry za stranu SaS Daniel Krajcer 3. novembra 2010 predložil vláde návrh zákona o Rozhlase a televízii Slovenska. Dôvodom bolo zlé hospodárenie v televízii. Vtedajšie vedenie STV uviedlo , že v roku 2011 počíta s mínusom 37 miliónov eur. Krajcer tvrdil, že reforma zabráni ďalšiemu zadlžovaniu. Štát mal teda spojením SRo a STV v roku 2011 ušetriť najmenej 1,65 milióna eur.

Parlament schválil nový zákon o RTS 30. novembra 2010 v skrátenom legislatívnom konaní hlasmi 77 poslancov. Za návrh zákona hlasovali takmer všetci poslanci klubov SDKÚ-DS, SaS, KDH a Most-Híd a šesť z celkových deväť poslancov SNS. Proti hlasovali len poslanci klubu Smer-SD. RTVS vznikla k 1. januáru 2011.

Pred reformou pozostávalo vedenie Slovenskej televízie z troch orgánov ktoré tvorila rada Slovenskej televízie, dozorná komisia Slovenskej televízie a generálny riaditeľ (. pdf , § 7). Rada Slovenskej televízie mala 15 členov (. pdf , § 9 ods. 1), dozorná komisia pozostávala z 3 členov (. pdf , § 16 ods. 1).

Vedenie Slovenského rozhlasu pozostávalo taktiež z troch orgánov: rozhlasová rada, dozorná komisia Slovenského rozhlasu a generálny riaditeľ (. pdf , § 7). Rada Slovenského rozhlasu mala 15 členov (. pdf , § 9 ods. 1), dozorná komisia pozostávala z 3 členov (. pdf , § 16 ods. 1).

Po zlúčení verejnoprávnej televízie a rozhlasu kontrolné orgány nahradila rada pozostávajúca z deviatich členov a jeden spoločný generálny riaditeľ. Členov rady mala voliť a odvolávať národná rada nadpolovičnou väčšinou prítomných poslancov. Novú radu mali tvoriť traja odborníci na rozhlasové vysielanie, traja na televízne, dvaja na ekonómiu a jeden na právo. Generálneho riaditeľa volil po verejnom vypočutí na návrh príslušného výboru parlament.

Vládne strany SaS, SDKÚ-DS, KDH a Most-Híd mali toho času v parlamente 79 poslancov.

Parlament zvolil ako prvú generálnu riaditeľku inštitúcie Miloslavu Zemkovú. Za hlasovalo 80 poslancov zo 137, proti hlasoval jeden poslanec. Deväť členov rady bolo zvolených 10. februára 2011.

Zlúčenie médií toho času kritizovala aj samotná Rada STV. V stanovisku uvideli, že fúzia STV a SRo ohrozí ich programovú a politickú nezávislosť. Poslanci strany SMER kritizovali skrátený legislatívny proces a za návrhom zákona videli snahu o ovládnutie a politizáciu verejnoprávnych médií.

predložil zlé uviedlo schválil skrátenom RTVS pdf pdf pdf pdf pdf pdf rada volil strany zvolil zvolených kritizovala SMER


V tomto ohledu (podmínky čerpání budoucích evropských fondů, pozn.) se podařilo pravidla výrazně zjednodušit a sjednotit tak, aby na rozdíl od současné situace měli všichni koneční příjemci rovné podmínky.

Dňa 20. novembra 2013 schválili europoslanci na plenárnom zasadnutí legislatívu upravujúcu podmienky čerpania európskych štrukturálnych a kohéznych fondov na budúce programové obdobie 2014-2020. Členské štáty si medzi sebou rozdelia 325 miliárd eur, Česká republika bude mať k dispozícii 20,5 miliard eur. Medzi nejviditelnejšie novinky bude patriť delenie na tri regiony (momentálne sú len dva). K menej rozvinutým regionom pribudnú ešte regióny prechodné. Jednotlivé druhy regiónov budú mať rozdielnu výšku alokácií. Jednou z ďalších noviniek bude, že investície z europskych fondov budú lepšie zamerané na dosiahnutie vyššej efektivity, tým že sa budú sústrediť na menší počet priorít. Medzi tieto priority patria: inovácia a výskum, digitálna agenda, malé a stredné podniky a nízkouhlíková ekonomika. Približne 66 miliárd eur z Kohézneho fondu bude určených na podporu prioritného transeurópske dopravné spojenia a ďalšie infraštruktúrne projekty, napríklad v oblasti životného prostredia. V rámci Európskeho sociálneho fondu bude podporená zamestnanosť a to z 20% v každom členskom štáte. Na záruky pre mladých pôjde minimálne 6 miliárd eur. Pravidlá čerpania by mali byť značne zjednodušené a malo by dôjsť k minimalizácii byrokracie, napríklad zavedením elektronizácie. Avšak tieto nové pravidlá nezaručujú rovnosť všetkých konečných príjemcov. Vzhľadom k rozdielnym alokáciám pre jednotlivé regióny nebudú mať všetci príjemcovia rovnaké podmienky - nebude možné dosiahnuť na rovnakej čiastky. Výrok preto hodnotíme ako zavádzanie.

plenárnom zasadnutí


Obedy zadarmo boli nahradené. Áno, boli zrušené, ale v tom istom rozsahu bol zvýšený prídavok na dieťa.

Vláda Igora Matoviča od januára 2021 zrušila tzv. obedy zadarmo. Namiesto nich predstavila možnosť pre pracujúcich rodičov uplatniť si dvojnásobný daňový bonus na dieťa, pričom zvýšila vek dieťaťa zo 6 na 15 rokov. Pre pracujúceho rodiča je suma, ktorú dovtedy ušetril na obedoch, porovnateľná. Výrok preto hodnotíme ako pravdivý.

Obedy zadarmo vláda Igora Matoviča od 1. januára 2021 zrušila, súčasne s tým však zvýšila vek, v ktorom si mohol rodič uplatniť dvojnásobný daňový bonus na dieťa zo 6 na 15 rokov.

Štát pred úpravou dotoval sumou 1,2 eura každý obed pre dieťa navštevujúce posledný ročník materskej školy alebo základnú školu, od začiatku roka 2021 sa táto pomoc zúžila a dotovali sa len obedy pre deti v hmotnej núdzi. Vláda už vtedy komunikovala túto zmenu súčasne so zmenou vo výške daňového bonusu na dieťa.

Kým dovtedy platil dvojnásobný daňový bonus len na deti do 6 rokov, od januára 2021 platil už na deti do 15 rokov. Pre pracujúceho rodiča je suma, ktorú dovtedy ušetril na dotovaných obedoch oproti dvojnásobnému bonusu, porovnateľná . Záleží od konkrétnej sumy, ktorú platili za obedy dovtedy - niektoré školy mohli mať na obedy vyššie náklady ako dotoval štát a teda si od rodičov vypýtali viac. Napriek tomu vo väčšine prípadov sa dá hovoriť o nahradení tohto opatrenia.

Proti týmto zmenám boli samosprávy , ktoré videli buď technické a operačné komplikácie, ktoré im takáto zmena priniesla, alebo konkrétne situácie ľudí, ktorí nepoberali dávku v hmotnej núdzi, pri ktorej štát naďalej obedy dotoval, ale zároveň mali finančnú situáciu natoľko náročnú, že obedy zadarmo pre nich znamenali väčšiu pomoc ako daňový bonus.

Je teda diskutovateľné, či boli obedy zadarmo vo svojej podstate skutočne nahradené a aký dopad mali tieto zmeny na školy, samosprávy či konkrétne rodiny. Vo všeobecnosti sa dá povedať, že vláda toto zrušenie kompenzovala zvýšením daňového bonusu. Obedy zadarmo sa nakoniec od 1. mája 2023 znova vrátili , hoci v zmenenej výške .

Téme zrušenia, respektíve zmeny podmienok obedov zadarmo sme sa venovali už aj v minulosti v dvoch podobných výrokoch. Výrok teda považujeme za pravdivý.

dotoval komunikovala porovnateľná samosprávy vrátili výške dvoch podobných


Jednoducho tam boli (predstavitelia mimovládneho sektora, pozn.) a podporovali tie štrajky a sú to často predstavitelia organizácií, ktoré získavajú peniaze zo zahraničia.

Výrok hodnotíme ako zavádzajúci, pretože premiér vo svojom vyjadrení zvelicuje a prepája iniciatívy, ktoré spolu nesúvisia. A dost!, ktorá stála za protestami, navyše nie je organizáciou, ale len iniciatívou. Pred volbami do NR SR, ktoré sa konali 5. marca 2016, sa uskutocnil štrajk pedagógov zo základných, stredných, vysokých škôl a univerzít. V rámci tretieho sektora bola pozorovatelná iniciatíva A dost! , niekedy spájaná s Iniciatívou slovenských ucitelov. Iniciatíva slovenských ucitelov sa skladá primárne z pedagógov vyucujúcich na slovenských školách a univerzitách, je spontánnym zoskupením a stála za organizáciou školských protestov. Premiér reagoval na iniciatívu A dost!, pricom spomenul koordinátora tejto iniciatívy, Pavla Demeša, kedy sa vyjadril : " Ved sa len pozrite, kto za tými ucitelmi stál. Mne stacilo, ked som tam videl pána Demeša a všetko som pochopil. " A dost! je partnerom v dialógu, o ktorý sa snaží minister školstva Peter Plavcan. Pár dní pred výrokom, ktorý overujeme, v televízii TA3 uverejnila TASR rozhovor s Robertom Ficom, kde okrem iného Fico hovorí: "Bojovali sme s mimovládnym sektorom, ktorý bol casto dotovaný a financovaný zo zahranicia a bojovali sme s médiami, ktoré boli niektoré absolútne proti vláde SR. Nech sa na mna nikto nehnevá, ved nie je možné, že vznikne nejaká iniciatíva, ktorá štrngá za zmenu , potom sa k nej prihlási velvyslanec iného štátu a s hrdostou povie, že podporovali túto iniciatívu," co Fico nesprávne spája so školskými protestami. Peniazmi zo zahranicia je financovaná iniciatíva Štrngáme za zmenu, inicatíva A dost! však nie: " Ucitelia, ktorí organizovali protesty a štrajk, prepájanie so zahranicím odmietajú. 'S pánom Demešom absolútne nic nemáme. On je v Kampani A dost!, ktorá sa tiež angažuje v školstve, ale Iniciatíva slovenských ucitelov s nimi nic nemá,' hovorí ucitel Viktor Križo. Patrí do Iniciatívy slovenských ucitelov, ktorá štrajky pred volbami organizovala." Iniciatíva A dost! na svojich stránkach píše: "Sme nestranícka obcianska iniciatíva, všetci z nás sa zaoberajú vzdelávaním v jeho rôznych podobách. Hovoria za nás znalosti aj skúsenosti. Naše názory na transformáciu vzdelávania sa môžu v detailoch rozchádzat, ale sme spolocne za to, že súcasné vzdelávanie na Slovensku urýchlene potrebuje zmeny zásadného rozsahu" Pavol Demeš reagoval na slová premiéra Fica v rozhovore pre Denník N, kde sa vyjadril, že "Myslím, že tu došlo k nedorozumeniu, lebo ja som bol súcastou Kampane A DOST! , ktorá bola expertnou obcianskou iniciatívou. Ucitelia mali svoju iniciatívu, ktorá bola úplne autonómna. To, že sme fungovali popri sebe, mohlo vytvorit ilúziu, že sme spolocnou aktivitou. Premiér bol zrejme neinformovaný, prípadne pospájal veci, ktoré boli od seba úplne nezávislé." Rozhorcenie nad výrokmi premiéra ukázala aj iniciatíva Štrngám za zmenu statusom na sociálnej sieti Facebook . Dátum zverejnenia analýzy: 30.05.2016 Naspäť Nahlásiť chybu

A dost!
Iniciatíva slovenských ucitelov
vyjadril
zahranicia
stránkach
rozhovore
Štrngám za zmenu
statusom na sociálnej sieti Facebook


V deň, kedy bolo na Kryme referendum, podpísal Gazprom s troma veľkými firmami, myslím, že z Nemecka, Talianska a Francúzska, zmluvu o južnom toku plynu, čo znamená, že vystavujú Ukrajinu obrovskému nebezpečenstvu, že tranzit cez Ukrajinu môže v krátkom čase zaniknúť.

Fico má na mysli južný tok tzv. South stream , ktorého stavba sa už realizuje. Nemecký Wintershall Holding, francúzsky EDF a Talianska strana sú v projekte zapojený už dlhodobejšie. Portál Enerdata informuje o podpísaní 18. marca 2014 kontraktu medzi Gaspromom, nemeckou, francúzskou a talianskou stranou (Eni).

“South Stream Transport, a joint venture of Gazprom (50%), Eni (20%), Wintershall and EDF (15% each), has signed two agreements for the construction of the first two lines of the offshore section of the South Stream gas pipeline.”

South stream
Enerdata


...sme dali študentom a žiakom po 150 eur na výlety, na lyžovačky a na takzvané školy v prírode. Nuž ale dnes môžme skonštatovať, že dohromady štát za tri roky preplatil 1,3 milióna nocí a týka sa to okolo 280-tisíc študentov.

Na základe čísel, ktoré na svojom webe zverejnilo ministerstvo školstva vieme určiť, koľko žiakov sa zúčastnilo lyžiarskych výcvikov, no nevieme presne podložiť počet nocí, ktoré na nich strávili. Čo sa týka školy v prírode, čísla k počtom žiakov nie sú verejné za roky 2016 a 2017. Výrok hodnotíme ako neoveriteľný. Zo štatistík ministerstva školstva vyplýva, že za existenciu opatrenia príspevku na lyžiarsky výcvik štát zaplatil celkom 33,385 milióna eur. Keďže je príspevok na žiaka 150 eur, ide o celkom 223 000 študentov. Dĺžka výcviku musí podľa smernice ministerstva trvať minimálne 5 dní, teda 4 noci. Za predpokladu, že by všetky lyžiarske výcviky, na ktoré prispel štát, trvali presne túto dĺžku, môžeme hovoriť o 890 260 nociach. Nie je však možné presne určiť, koľko z týchto výcvikov trvalo viac ako 5 dní. Podľa smernice č. 19/2017 o organizovaní lyžiarskeho výcviku a snoubordingového výcviku " výcvik trvá 5 až 7 dní v rozsahu najmenej 25 vyučovacích hodín. "( .rtf , 2) Čo sa týka príspevku na školu v prírode, tam sa výška dotácie líši - buď je to 100 alebo 150 eur: " Ministerstvo pridelí príspevok v rámci rozpisu rozpočtu na rok 2018 100 € na žiaka, resp.pre žiakov z najmenej rozvinutých okresov 150 € na žiaka." Z dostupných čísel však nie je možné určiť, koľko škôl dostalo ktorý z týchto príspevkov, a teda ani počet žiakov, ktoré sa školy v prírode zúčastnili. Čísla o presnom počte ministerstvo uvádza len za rok 2018. V rámci sociálneho balíčka Smeru-SD predstavilo ministerstvo školstva spolu s vládou v roku 2016 príspevok pre žiakov základných a stredných škôl na lyžiarske výcviky a školy v prírode. Dátum zverejnenia analýzy: 24.09.2018 Naspäť Nahlásiť chybu

webe 19/2017 .rtf Ministerstvo príspevok


Napriek tomu, že klesol hospodársky rast a spotreba je pomerne zabrzdená v krajine, veď to vidíme, ta spotreba naozaj aj inflácia 1,7 %.

R. Fico správne uvádza pokles hospodárskeho rastu, úroveň spotreby a taktiež presnú hodnotu inflácie. Výrok hodnotíme ako pravdivý.

Hospodársky rast skutočne klesá. Podľa Eurostatu bol v roku 2012 rast HDP 2 % oproti 3,2% v roku 2011. V roku 2013 je predpokladaný rast na úrovni 1%. Správa Eurostatu z júna 2013 hovorí o raste v prvom štvrťroku na úrovni 0,8% HDP. Podľa júnovej správy Inštitútu finančnej politiky sa ekonomický rast spomalí oproti poslednej prognózy o 0,7 p.b. a dosiahne úroveň 0,5 p.b.. Je teda pravdou, že hospodársky rast klesá.

Júnový mesačný bulletin NBS (s. 31) hovorí o stagnujúcej spotrebe domácností. Spotreba domácností však klesala v každom štvrťroku 2011 a 2012. Dá sa preto tvrdiť, že spotreba je zabrzdená:

Podľa Štatistického úradu v apríli a máji 2013 sa inflácia pohybuje na úrovni 1,7% oproti rovnakému obdobiu predchádzajúceho roka.

V prípade výberu DPH však tieto hodnoty klesajú (SITA v spolupráci s Webnoviny), tak v čistom porovnaní i po vrátení nadmerných odpočtov.

Eurostatu
Správa
správy
bulletin
Štatistického úradu
klesajú


To je podobný scenár, ako to bolo v Amerike po prezidentských voľbách, kde Donald Trump v podstate neuznal výsledky volieb.

V amerických prezidentských voľbách v USA, ktoré sa uskutočnili v roku 2020, zvíťazil Joe Biden. Donald Trump aj po troch rokoch tvrdí , že voľby boli zmanipulované. Výsledkom šírenia informácií o zmanipulovaných voľbách bol útok protestujúcich na zákonodárný zbor USA, Kapitol v meste Washington, D.C.. Američania, ktorí vtrhli do sídla Kongresu, podľa odborníkov uverili Donaldovi Trumpovi, že vo voľbách utrpel porážku kvôli falšovaniu výsledkov volieb.

Slovenská polícia upozornila , že hlavnou dezinformačnou témou roku 2023 na Slovensku budú práve tvrdenia o sfalšovaných voľbách. Medzi prvými s informáciou o sfalšovaných voľbách prišiel predseda strany Republika Milan Uhrík. Hnutie ohlásilo , že volebné výsledky bude sčítavať paralelne. Podľa Uhríka sa mnohí boja, že tieto voľby budú sfalšované, že ich hlasy prepadnú alebo budú nejakým spôsobom ukradnuté. K Republike sa pridala aj strana SMER-SSD. Jej predseda Robert Fico vyhlásil , že možnosť sfalšovania výsledkov parlamentných volieb je eminentná.

zvíťazil tvrdí šírenia vtrhli upozornila ohlásilo vyhlásil


Prečo bolo treba pomôcť Cargu, keď sme teda Cargu dávali pôžičku? Preto, lebo Cargu padli výkony kvôli kríze. 40, 50% klesli výkony Carga kvôli kríze.

Objem prepravy ZSSK Cargo klesol v roku 2009 (kríza v plnom prúde) 33 798 tis. ton z 49 154 tis. ton v roku 2007 (predkrízový rok). Prepravný tarifný výkon klesol z 9 331 mil. čistých tonokilometrov (čtkm) na 6 484 mil. čtkm. V obidvoch prípadoch výkon klesol približne o 30%, nie o 40-50% ako uvádza R. Fico.

ZSSK Cargo


Ale berme, že minimálne o 1% počas vašej vlády tým pádom vyskočila nezamestnanosť.

tu tu.


My sme zo 4 krajín V4 jediní, ktorí máme euro. Ani Poliaci, ani Maďari, ani Česi euro nemajú. Sme krajina, ktorá ukázala, že vie si skonsolidovať verejné financie. Máme bezpečne deficit pod 3 %, držíme dlh, klesá nám nezamestnanosť, hospodársky rast.

Potvrdiť správnosť prvej časti výroku Roberta Fica o krajinách V4 je pomerne jednoduché, kedže je to verejne, dlhodobo známy fakt. Ohľadom deficitu a dlhu sme overovali takmer totožný výrok práve Roberta Fica už v minulosti, s pravdivostnou hodnotou, podobne aj druhá časť výroku patrí k premiérovym tradičným pravdivým vyjadreniam. Výrok preto hodnotíme ako pravdivý.

Európskej centrálnej banky
O 5 minút 12
O 5 minút 12
O 5 minút 12
GlobSec 2015


Premiérka povedala, že keď bude zvolený pán doktor Trnka, tak že odstúpi, čiže nehovorila o pánovi doktorovi Čentéšovi.

Podobný výrok sme overovali už v minulosti ( O5M12 , 11. apríla 2011; Na telo , 21. novembra 2010; V politike , 16. júna 2013). Je pravdou, že bývalá premiérka I. Radičová povedala , že ak bude zvolený bývalý generálny prokurátor D. Trnka tak odstúpi. Podľa slov I. Radičovej nešlo o tlak na zvolenie konkrétneho kandidáta, ale o to, že v prípade opätovného zvolenia Trnku, by zložila funkciu. SITA , 2. novembra 2011: "Iveta Radičová pohrozila odchodom z funkcie, ak bude Dobroslav Trnka opätovne zvolený za generálneho prokurátora. "Zmenu považujem za veľmi podstatnú a je to pre mňa natoľko principiálne, že budem zvažovať svoje ďalšie pôsobenie," povedala premiérka. Na otázku, či by zložila funkciu, odpovedala: "Trošku predbiehame, ale porozumeli ste správne." Dátum zverejnenia analýzy: 24.06.2013 Naspäť Nahlásiť chybu

O5M12
Na telo
V politike
povedala
SITA


Konkrétne opatrenia, ktoré už sme prijali a ktoré začnú platiť, je to podpora malého, stredného podnikania, vyčlenených 100 miliónov eur. Je to štátna bonifikácia hypotekárnych úverov pre mladých. Prídite do parlamentu.

O opatreniach, na ktoré by malo ísť 100 miliónov eur sa nám informácie nájsť nepodarilo.


Čo nám trošku chýbalo je, že zabezpečenie dostatku ochranných prvkov, pretože vidíme, že práve tí ľudia v tej prvej línie, či sú to lekári, zdravotné sestry, záchranné služby, ale aj lekárnici, tak stále nedisponujú dostatkom týchto ochranných prvkov.

Nedostatok ochranných pomôcok hlásilo viacero nemocníc, lekárov, sestier či lekárnikov. Tvrdenie Eduarda Hegera preto hodnotíme ako pravdivé. Asociácia nemocníc Slovenska po prieskume svojich členov zistila , že majú nedostatok ochranných pomôcok a problém ich zohnať. „Stav pripravenosti a úprimnosť vyhlásení je na úrovni KSČ a Černobyľu,“ uviedla. Asociácie združuje 75 malých a stredne veľkých nemocníc. Nedostatok ochranných pomôcok hlásili aj lekári a sestry z prievizdských ambulancií. Podľa nich sa týka aj miestnych hasičov, policajtov či predavačiek. Peter Visolajský, pediater Fakultnej nemocnice Nitra , v polovici marca na Facebooku napísal , že b y ho „ zaujímalo odkiaľ majú vládni ekonómovia rúšky, keď my v nemocniciach ich máme málo.”

zistila združuje hlásili Nitra napísal


Ja hovorím, že sme prekročili hranicu, ktorá je už sankčná, tretie pásmo dlhovej brzdy po slovensky alebo podľa nášho ústavného zákona z roku 2011.

J. Figeľ sa odvoláva na ústavný zákon č. 493/2011 o rozpočtovej zodpovednosti z 8.12.2011.

odvoláva
sankcie
základe
TASR
Rozpoctova rada


...a oni (predstavitelia učiteľov, pozn.) potom povedia, že sú prekvapení tým, čo sa vyrokovalo a že to nie je tých 16%, ktoré chcú oni.

Priemerná mesačná mzda pedagogického zamestnanca v regionálnom školstve bola v roku 2015 odhadovaná na 952 eur. Pokiaľ rátame s plánovanou valorizáciou platov pre rok 2016 o 4 %, mala by byť priemerná mzda 990,08 eur. Učitelia však žiadajú navýšenie o 140 euro, čo predstavuje navýšenie o 14,71 % a nie 16%. Výrok preto hodnotíme ako nepravdivý. Nespokojnosť so zvyšovaním platov učitelia vyjadrujú dlhodobo . V júly 2015 prebiehali rokovania o zvyšovaní platov na rok 2016. Zatiaľ čo vláda navrhovala valorizáciu o 1,3 %, odborári vyjadrili sklamanie a požadovali 7 %, pričom boli ochotní prijať aj 5 %. Podľa TASR sa vtedy školskí odborári vyjadrili, že " že by bolo dobré minimálne udržať trend z posledných rokov, kedy sa platy u pedagógov zvyšovali o päť percent ." Žiadosť o navýšenie o 140 eur, teda necelých 15 %, prišla až v októbri minulého roka, po oznámení, že zvyšovať sa platy budú o 4 % . Dátum zverejnenia analýzy: 22.01.2016 Naspäť Nahlásiť chybu

žiadajú
dlhodobo
júly 2015
navrhovala
požadovali
Žiadosť
o 4 %


...my sme urobili (vlády SMER-SD, pozn.) obchvat Trstenej, Oravského Podzámku a teraz sa začne výstavba Nižná - Tvrdošín..

Obchvat Trstenej na rýchlostnej ceste R3 i úsek Oravský Podzámok – Horná Lehota boli spojazdenené v čase vlády strany SMER-SD (od roku 2006). Začiatok výstavby na úseku Tvrdošín – Nižná je plánovaný na leto 2018. Časť R3 medzi Oravským Podzámkom a Hornou Lehotou bol však plánovaný ešte pred prvou vládou Smeru-SD. Jeho výstavba začala v novembri 2004, teda v čase, kedy bola Smer-SD opozičnou stranou. Výrok Juraja Blanára preto hodnotíme ako zavádzajúci. Podľa informácii z webovej stránky Národnej diaľničnej spoločnosti (NDS) z júla 2017 je vyhlásená verejná súťaž na zhotoviteľa úseku rýchlostnej cesty R3 Tvrdošín – Nižná. "Ukončenie súťaže sa predpokladá v prvej polovici roka 2018 a začiatok výstavby v lete budúceho roka. Predpokladaná hodnota zákazky je stanovená na necelých 75 miliónov eur bez DPH." Úsek sa napája na obchvat v Trstenej. Ako informuje denník SME , obchvat Trstenej (4,7 kilometra) na rýchlostnej ceste R3 bol spojazdnený v októbri 2010 ako tretí úsek rýchlostnej cesty cez Oravu. V novembri 2009 bol otvorený dvojkilometrový úsek obchvatu. Zmluva bola podpísaná v marci 2008, teda počas prvej vlády Smer-SD. V roku 2007 bol dokončený obchvat Oravský Podzámok-Horná Lehota. Cieľom tejto rýchlostnej cesty je odkloniť časť dopravy a nákladnú dopravu z centier oravských miest, cesta pokračuje až do Poľska, kde sa napája na rýchlostnú cestu DK7 . Hoci bol úsek R3 Oravský Podzámok – Horná Lehota otvorený v roku 2007, teda počas vlády Smeru-SD, jeho výstavba začala už v roku 2004 , teda v čase, kedy bola strana Smer-SD v opozícii. V prípade výstavby tohto obchvatu ju vláda Smer-SD dokončila. Dátum zverejnenia analýzy: 24.10.2017 Naspäť Nahlásiť chybu

informácii

denník SME

podpísaná


... prístup na spoločný trh Európskej únie tak, ako ho má napríklad dnes Nórsko alebo Lichtenštajnsko alebo Island.

Je pravda, že Nórsko, Lichtenštajnsko a Island majú prístup na jednotný trh EÚ, hoci nie sú členmi Európskej únie. Výrok hodnotíme ako pravdivý. Na jednotnom trhu EÚ (niekedy nazývanom aj vnútorný trh) sa ľudia, tovary , služby a kapitál môžu pohybovať v celej EÚ rovnako voľne ako v rámci jednej krajiny. Kľúčový význam pri odstraňovaní prekážok obchodu má zásada vzájomného uznávania . Nórsko, Lichtenštajnsko a Island získalo prístup na jednotný európsky trh na základe dohody (. pdf ) z roku 1994, kedy prišlo rozšírenie Európskeho združenia voľného obchodu (EFTA), ktoré predtým fungovalo ako alternatíva pre európske štáty, ktorým nebolo umožnené alebo nechceli vstúpiť do Európskych spoločenstiev. Na rozdiel od Európskej únie nemalo smerovať k integrácii, cieľom bolo zlepšiť ekonomickú spoluprácu v Európe. Dátum zverejnenia analýzy: 13.06.2016 Naspäť Nahlásiť chybu

tovary
služby
kapitál
zásada vzájomného uznávania
pdf
Európskeho združenia voľného obchodu


...v roku 2008 rástli reálne mzdy o 4 %.

Ako uvádza Štatistický úrad : "V roku 2008 sa priemerná nominálna mesačná mzda zamestnanca v hospodárstve zvýšila medziročne o 8,1% na 21 782 Sk (723,03 Eur). Reálna mzda vzrástla o 3,3%. Oproti roku 2007 sa rast nominálnej mzdy zrýchlil o 0,9 p. b., rast reálnej mzdy sa spomalil o 1 p. b."

Ako uvádza Štatistický úrad


No, pozrite, čo sme naozaj spravili, že bolo zvýšenie, to bolo zvýšenie DPH z 19 na 20%.

Vláda schválila návrh zákona , ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Podľa „§ 85j Prechodné ustanovenia k úpravám účinným od 1. januára 2011 (1) " V období od 1. januára 2011 do posledného dňa kalendárneho roka, v ktorom Európska komisia (Eurostat) uverejní údaje o tom, že aktuálny schodok verejnej správy Slovenskej republiky je menej ako 3 %, je základná sadzba dane na tovary a služby 20 % zo základu dane. Skončenie obdobia uplatňovania základnej sadzby dane 20 % podľa prvej vety vyhlási Ministerstvo financií Slovenskej republiky všeobecne záväzným právnym predpisom."

návrh zákona


Pokiaľ ide o vyslovovanie nedôvery členovi vlády, tam schôdzu neviete zablokovať. Tá musí byť.

Podľa rokovacieho poriadku NR SR ( .pdf ) skutočne platí, že schôdza o dôvere vláde alebo členovi vlády nemôže byť zablokovaná. Výrok hodnotíme ako pravdivý. Rokovací poriadok v článku 109 ( .pdf ,s.46) hovorí: (1) Národná rada prerokuje návrh na vyslovenie nedôvery vláde alebo jej členovi, ak o to požiada najmenej pätina jej poslancov. 66) Návrh sa podáva predsedovi národnej rady; návrh musí byť vyhotovený písomne a odôvodnený. (2) Predseda Národnej rady na prerokovanie návrhu podaného podľa odseku 1 zvolá schôdzu národnej rady do 30 dní odo dňa, keď návrh dostal, ak najmenej pätina poslancov nežiada zvolať schôdzu národnej rady do siedmich dní.67) (3) Predseda Národnej rady SR bezodkladne zašle návrh podaný podľa odseku 1 vláde na zaujatie stanoviska v ním určenom termíne podľa odseku 2. Návrh pridelí na prerokovanie všetkým výborom okrem mandátového a imunitného výboru a výboru pre nezlučiteľnosť funkcií. Ak vláda k návrhu nezaujme v určenom termíne stanovisko, výbory a národná rada prerokujú návrh bez stanoviska vlády. Dátum zverejnenia analýzy: 02.05.2017 Naspäť Nahlásiť chybu

.pdf .pdf


Tak ono ten európsky mierový nástroj, už teraz sme z neho dostali 82 miliónov eur za všetku techniku, ktorú sme poskytli, resp. ešte ďalšia čaká na preplatenie.

Z Európskeho mierového nástroja (EPF) je možné financovať poskytnuté vybavenie či materiál, ktorý putuje na Ukrajinu. Podľa Ministerstva obrany Slovensko k januáru 2023 dostalo z EPF približne 82 miliónov eur ako refundáciu za pomoc Ukrajine.

Európsky mierový nástroj , založený už v roku 2021, má za cieľ financovať výdavky v oblasti spoločnej zahraničnej a bezpečnostnej politiky a to vo vojenskej a obrannej oblasti.

financovať
dostalo
Európsky mierový nástroj


Odmietli sme (KDH, pozn.) aj ten takzvaný, takzvaný naozaj antiteroristický balíček...

Je pravdou, že novelu trestného zákona prijatú 9. decembra 2015 KDH nepodporilo, pričom okrem jedného poslanca hlasovali všetci prítomní za stranu proti návrhu. Po vrátení zákona prezidentom Kiskom na opätovné prerokovanie strana Smer-SD odhlasovala zákon sama, keď mala prítomný počet nadpolovičnej väčšiny potrebnej pre prijatie novely zákona. Za KDH bol v treťom čítaní prítomný len Martin Fronc, ktorý sa vyjadril proti. Výrok hodnotíme ako pravdivý. Po teroristických útokoch, ktoré sa odohrali v Paríži 13. novembra 2015, slovenská vláda vytvorila tzv. antiteroristický balíček , ktorý bol prijatý 9. decembra 2015. Vládny návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony ( tlač 1860 ) - prešiel v treťom čítaní, keď za hlasovalo 78 poslancov, zdržalo sa šesť, proti hlasovalo 52, a nehlasovali dvaja poslanci. Je pravdou, že všetci poslanci za klub KDH hlasovali proti, s výnimkou P. Muranského, ktorý sa zdržal. Novela trestného zákona dáva polícii, prokuratúre, súdom a tajným službám od januára 2016 v boji proti terorizmu rad nových oprávnení. V Trestnom zákone sa sprísňuje sadzba pri trestnom čine založenia, zosnovania a podporovania teroristickej skupiny, ktorý sa dostane do kategórie obzvlášť závažných zločinov. V prípade trestného činu terorizmu a niektorých foriem účasti na terorizme predpokladá už základná skutková podstata uloženie trestu na 20 až 25 rokov alebo trestu odňatia slobody na doživotie. Zaviedla sa tzv. obligatórna väzba, teda súd bude môcť zobrať do väzby osobu, ktorá je obvinená z trestného činu súvisiaceho s terorizmom, a to bez uvedenia dôvodu.Podozrivých z terorizmu bude môcť Slovensko držať vo väzbe v odôvodnených prípadoch až päť rokov. Terorizmus pritom rozšíri agendu Špecializovaného trestného súdu, ktorý bude mať prejednávanie takýchto trestných činov na starosti. Prijaté boli aj opatrenia, ktoré sa týkajú ochrany svedka. Silnejšie kompetencie dostane polícia aj pri zastavovaní a prehliadkach motorových vozidiel. V prípade teroristickej hrozby bude môcť vykonať nevyhnutné opatrenia na zaistenie bezpečnosti v hromadnej doprave. Prísnejší bude aj dozor nad internetovým obsahom. ( TASR ) Prezident SR Andrej Kiska nepodpísal novelu, ktorou sa mení a dopĺňa Trestný zákon. Antiteroristický balík vrátil do parlamentu s odôvodnením, že schválený zákon ako celok porušuje princíp primeranosti. Pri opätovnom hlasovaní o novele zákona v parlamente Smer-SD zákon zvolil potrebnou nadpolovičnou väčšinou, keď zaňho v treťom čítaní ako o celku hlasovalo z 80 prítomných 79 poslancov klubu Smer-SD, jeden prítomný poslanec za KDH sa vyjadril proti (M.Fronc)

antiteroristický balíček
tlač 1860
TASR
nepodpísal
hlasovaní


...v roku 2017 toto ministerstvo (školstva, pozn.) takisto žiadalo 20 miliónov eur a nedostalo (...) potom neodsúhlasí (oremiér, pozn,) ani jeden, ani z týchto prvých dvadsať miliónov eur, ani z druhých, viete koľko dostali? 2,5 milióna...

Ministerstvo školstva, vedy, výskumu a športu SR investovali za roky 2015 až 2017 do rekonštrukcie internátov verejných vysokých škôl zhruba 2,5 milióna eur, išlo pritom o kapitálové dotácie. Podľa komentárov k návrhu rozpočtu kapitoly MŠVVaŠ SR na roky 2017-2019 a 2018-2020 rezort žiadal zvýšenie prostriedkov na vysoké školstvo aj kvôli havarijnému stavu študentských domovov. Ministerstvo žiadalo na rok 2017 sumu 15 miliónov eur a na rok 2018 20 miliónov eur (ktoré technicky rezort žiadal v roku 2017). Tieto žiadosti neboli schválené v rozpočtoch. Výrok napriek nepresnostiam hodnotíme ako pravdivý. Ako sa vyjadril aj rezort školstva: "V rokoch 2015 — 2017 boli na základe požiadaviek verejných vysokých škôl a možností štátneho rozpočtu na rekonštrukciu študentských domovov verejných vysokých škôl poskytnuté kapitálové dotácie vo výške 2.523.300 eur.“ Financie boli použité najmä na odstraňovanie havarijných stavov ubytovacích zariadení. Podľa vyjadrenia MŠVVaŠ SR pre TASR "požadoval rezort zvýšiť finančné prostriedky na vysoké školstvo o 15 miliónov eur aj v roku 2017, avšak v oboch prípadoch k navýšeniu prostriedkov na tento účel neprišlo,". Rezort na základe našej žiadosti nám sprístupnil citácie komentárov k návrhu rozpočtu kapitoly MŠVVaŠ SR na roky 2017-2019 a 2018-2020, ktoré nie sú voľne dostupné: Dodatok č. 3 ku komentáru k návrhu rozpočtu kapitoly MŠVVaŠ SR na roky 2017-2019 (bod 8) Rekonštrukcia ubytovacích zariadení vysokých škôl (Priorita za vysoké školy): „Stav študentských domovov vysokých škôl je v mnohých prípadoch havarijný. V roku 2015 sa vláda SR zaviazala poskytnúť vysokým školám na jeho zlepšenie finančné prostriedky vo výške 50 mil. €. Na rok 2017 požadujeme v tejto súvislosti zvýšiť prostriedky na vysoké školstvo o 15 000 000 €.“ Dodatok č. 3 ku komentáru k návrhu rozpočtu kapitoly MŠVVaŠ SR na roky 2018-2020 (bod 3) Vytvorenie finančnej schémy na financovanie rekonštrukcie objektov vysokých škôl a ubytovacích zariadení (Priorita za vysoké školy): „Viaceré objekty verejných vysokých škôl, osobitne študentských domov, si vyžadujú komplexnejšiu rekonštrukciu, ktorá by znížila ich energetickú náročnosť, vytvorila by v nich univerzálne prostredie (nediskriminujúce občanov so zdravotným postihnutím), či vytvorila atraktívnejšie prostredie pre študentov, ktorí by tak v menšej miere boli motivovaní k vyhľadávaniu štúdia v zahraničí aj z titulu modernejšej vzdelávacej infraštruktúry. Časť vysokých škôl vôbec nedisponuje infraštruktúrou na podporu študentov (študentské domovy), čo im prináša viaceré obmedzenia a znevýhodňuje v porovnaní so zahraničím. Na časti vysokých škôl vznikajú aj nové aktivity, ktoré vyžadujú podporu, napr. vytvorenie podmienok pre podporu kreatívneho priemyslu, vývojové/kreatívne centrá. Na vytvorenie tejto schémy navrhujeme alokovať pre rok 2018 sumu 20 000 000 €.“ Dátum zverejnenia analýzy: 05.02.2018 Naspäť Nahlásiť chybu

vyjadril použité vyjadrenia


Dnes je to 10 rokov, čo sa táto kauza vyšetruje (Gorila, pozn.)...nepoznáme žiadne výsledky, nevieme kto je vinný (...)

9. januára 2012, teda pred vyše štyrmi rokmi, začalo oficiálne vyšetrovanie kauzy Gorila. Pred desiatimi rokmi požiadala SIS Krajský súd v Bratislave o použitie informačno-technických prostriedkov na odpočúvanie bytu na Vazovovej ulici, z ktorého pochádzajú inkriminované prepisy z kauzy. Výrok preto hodnotíme ako pravdivý. Podľa predsedníčky súdu Dariny Kuchtovej Krajský súd v Bratislave zaevidoval žiadosť Slovenskej informačnej služby o použitie ITP (informačno-technických prostriedkov) dňa 21. decembra 2005. Lucia Žitňanská v diskusii s najväčšou pravdepodobnosťou odkazovala práve na tento údaj. Odpočúvanie bytu na Vazovovej ulici v Bratislave pokračovalo aj v roku 2006. Na tomto mieste mali prebiehať údajné stretnutia medzi šéfom Penty Jaroslavom Haščákom s Robertom Ficom, Annou Bubeníkovou či Jirkom Malchárkom. Na verejnosť sa dokument s krycím názvom Gorila dostal 21. decembra 2012. Okrem iných médii o ňom informovali aj TA3 alebo Pravda . Minister vnútra Róbert Kaliňák sa vyjadril v januári 2016, že vyšetrovaciemu tímu sa nepodarí kauzu objasniť ani do najbližších volieb. Vyšetrovanie sa týkalo napríklad korupcie poslancov pri hlasovaní o tzv. Zajacových zákonoch zdravotníckej reformy, vydierania členov vlády pri privatizácii Letiska M. R. Štefánika v prospech jednej finančnej skupiny. Obvinenými boli aj exminister Pavol Rusko, ktorý sa mal podieľať na nevýhodnej privatizácii Paroplynového cyklu v roku 2004 alebo notárka zo Šamorína, ktorá bola podozrivá z podvodného vydržania pozemku pod domom bývalého ministra hospodárstva Jirka Malchárka. Vina sa nepreukázala nikomu z nich. (Denník Pravda ) V októbri 2015 sa začalo napríklad " ďalšie trestné stíhanie vo veci, ktoré už raz špeciálny prokurátor Dušan Kováčik zrušil. Ide o podozrenie, že bývalý šéf kontrarozviedky Ľubomír Arpáš odovzdal Pente za úplatok informácie o Gorile " ( Denník N ). Dátum zverejnenia analýzy: 26.02.2016 Naspäť Nahlásiť chybu

začalo
zaevidoval
stretnutia
TA3
Pravda
nepodarí
Pravda
Denník N


Po nástupe na ministerstvo som zistil, že ministerstvo za ministrovania pána Počiatka a keď bol štátnym tajomníkom práve tu sediaci pán Kažimír si objednalo štúdiu u súkromnej firmy o tom ako by sa dal zmeniť a ako by bolo potrebné zreformovať odvodový systém. Zaplatili za tú štúdiu. To, čo u nás robia celú túto reformu úradníci za svoj plat. Oni za túto štúdiu zaplatili 830 tisíc eur, teda zhruba 25 miliónov korún.

Databáza Datanest Aliancie Fair-Play odkazuje na užšie verejné obstarávanie , ktore zadalo ministerstvo financií v počiatočnej cene 696 000 Eur. Predmetom obstarávania bola "Štúdia možnosti realizovateľnosti výberu daní, cla a poistných odvodov.". Zakázku vyhrala spoločnosť Capgemini. Zmluva zo spoločnosťou bola uzavretá v máji 2009. Celkové náklady na zakázku dosiahli 828 260 eur. Hospodárske noviny po vysielaní tejto relácie k tomu dodávajú, že v čase zadania zakázky bol tajomník min.financií Peter Kažimír a analýza doporučovala prijatie superhrubej mzdy.

Datanest Aliancie Fair-Play
verejné obstarávanie
dosiahli
Hospodárske noviny


koniec koncov už dnes existuje takáto technická, takéto riešenie medzi Ukrajinou a Poľskom, Ukrajinou a Maďarskom, pravdou je, že sa nevyužíva v plnej kapacite, ale existuje a nie je to vnímané ako problém.

Lajčák pravdivo interpretuje správy o existencii prípojky, rovnako ako fakt, že sa reverzný tok jej prostredníctvom nevyužíva v plnej kapacite. Keďže k transferu dochádza a nenašli sme žiadne kritické reakcie Gazpromu (s výnimkou tých z posledných dní), hodnotíme ministrov výrok ako pravdivý. Reverzný tok plynu z Poľska a Maďarska skutočne funguje už dlhší čas. Ako uvádza portál euractiv.sk v článku z novembra 2013, "Ukrajina chce zvýšiť dodávky plynu prostredníctvom reverzného toku zo súčasných 2 miliárd metrov kubických (bcm) ročne až na 15 bcm. Na základe dohody o dodávkach plynu s nemeckou RWE už dováža lacnejší plyn cez územie Maďarska a Poľska." Bližšie informácie o týchto spojeniach uvádza eastbook.eu : "At the moment reverse deliveries from Europe enter Ukraine at two points: Drozdovichy, on the Polish border, and Berehove, on the frontier with Hungary. In fact, for January-July 2013 Ukraine imported 0.92 billion cubic meters (bcm) via reverse flows, although this remains a small fraction of the country’s total gas imports (which were 12.07 bcm over the same period.)." Ďalší článok portálu euractiv uvádza celkové množstvo importovaného plynu reverzným tokom za rok 2013 v hodnote 2 miliardy metrov kubických (bcm). Podľa Visegradinsight.eu , " in 2013, (..)Ukraine imported 25.8 billion m3 from Russia and 2.1 billion from the European Union (890 million m3 from Germany, 614 million from Hungary, 534 million from Austria and 93 million from Poland" O kapacitách reverzného toku z Maďarska a Poľska pojednáva článok agentúry Reuters, ktorý uvádza, že kapacita transferu z Maďarska je 3,5 bcm a z Poľska 1,5 bcm, čo je viac, než celkový import v roku 2013, a preto možno súhlasiť s tvrdením, že sa transfer nevyužíva v plnej kapacite. Pokiaľ ide o vnímanie tejto podoby zásobovania Ukrajiny plynom zo strany Ruska, nenašli sme žiadne kritické reakcie zo strany ruských predstaviteľov až do vyjadrení z posledných dní, ktoré je už potrebné vnímať v odlišnom kontexte. Výrok preto hodnotíme ako pravdivý.

euractiv.sk

uvádza

uvádza

Visegradinsight.eu

pojednáva


Európska komisia v súvislosti so 7. rámcovým programom vyhlásila, že nebude regulačnému výboru predkladať návrhy projektov, ktoré ničia ľudské embryá vrátane obstarávania embryonálnych kmeňových buniek. Toto vyhlásenie je pripojené k rozhodnutiu Európskeho parlamentu a Rady z roku 2006. Komisia však tento prísľub do programu Horizont 2020 nezapracovala. Výbor JURI sa snažil tento nedostatok odstrániť šiestimi pozmeňovacími návrhmi, ktoré sa odvolávali aj na medzinárodné dokumenty. Výbor ITRE tieto body uznesenia nezobral do úvahy.

Výrok Anny Záborskej hodnotíme ako pravdivý, pretože zdroje z obdobia kedy výrok zaznel, potvrdzujú opisované skutočnosti. Samotné rozhodnutie Európskej komisie (EK) bolo napokon odlišné od toho, čo predpokladala A. Záborská. K tomuto však došlo až mesiac po samotnom vyhlásení A. Záborskej, a preto túto časť výroku nemôžeme hodnotiť. Hodnotenie výroku A. Záborskej je problematické z dôvodu časového odstupu, odkedy výrok zaznel. Slová A. Záborskej sú zo dňa 20. novembra 2013, pričom finálne vyhlásenie EK je zo dňa 20. decembra 2013. Hodnotíme preto len to, či A. Záborská uvádza správne informácie o vyhlásení EK z roku 2006, o pozmeňovacích návrhoch výboru JURI a o rozhodnutí výboru ITRE. Rozhodnutie Európskeho parlamentu a Rady č. 1982/2006/ES z 18. decembra 2006 o siedmom rámcovom programe Európskeho spoločenstva v oblasti výskumu, technického rozvoja a demonštračných činností v článku šesť uvádza oblasti výskumu, ktoré sa nefinancujú. Medzi ne patrí aj oblasť výskumu (str. 5), konkrétne " výskumná činnosť na vytváranie ľudských embryí výlučne na účeli výskumu alebo na účeli získania kmeňových buniek okrem iného aj prostredníctvom prenosu jadra somatických buniek." Výbor pre právne záležitosti (skratka JURI) podal v máji 2012 spolu až osem pozmeňovacích návrhov (nie šesť), ktoré sa týkali problematiky ľudských embryí. Podľa JURI bolo cieľom týchto pozmeňovacích návrhov zväčšiť právnu jasnosť (určitosť) v otázkach spojených s etickými rizikami výskumov využívajúcich ľudské embryonálne kmeňové bunky. Je taktiež pravdou, že Výbor pre priemysel, výskum a energetiku (skratka ITRE) zamietol , resp. nebral do úvahy návrhy podané výborom JURI. 20. decembra 2013, teda mesiac po vyhlásení A. Záborskej, bolo zverejnené Vyhlásenie EK kde sa uvádza: "Pokiaľ ide o rámcový program Horizont 2020, Európska komisia navrhuje pri rozhodovaní o financovaní výskumu ľudských embryonálnych kmeňových buniek zo zdrojov EÚ vychádzať z rovnakého etického rámca ako v 7. rámcovom programe." a ďalej "Rozhodnutím o rámcovom programe Horizont 2020 sa z financovania z prostriedkov Spoločenstva výslovne vylučujú tri oblasti výskumu ... výskumné činnosti určené na vytváranie ľudských embryí..." Dátum zverejnenia analýzy: 29.01.2014 Naspäť Nahlásiť chybu

Rozhodnutie
podal
zamietol
Vyhlásenie EK


Dopravný podnik však na úver v hodnote 10 mil. eur kúpil ďalších 50 nových autobusov MHD...

Bratislavský dopravný podnik si skutočne vzal úver na kúpu 50 autobusov. Vysúťažená suma je 10 miliónov eur. Výrok hodnotíme ako pravdivý. Vo februári 2014 boli vyhlásené dve obstarávania. V oznámení o vyhlásení prvého verejného obstarávania z dňa 19. februára 2014 sa uvádza (.pdf, s. 2-3), že predmetom zákazky je dodanie 25 kusov nízkopodlažných autobusov. Povolená je aj možnosť opcie, konkrétne ide o ďalších 25 kusov autobusov. Zákazka je rozdelená na dve časti: v prvej časti ide o päť kusov vozidiel (+ päť kusov opcia) v hodnote dva milióny eur. Druhá časť hovorí o 20 kusoch (+ 20 kusov opcia) v hodnote osem miliónov eur. Tejto súťaže sa zúčastnili štyria uchádzači a už aj poznáme výsledok vyhodnotenia ponúk. Podľa vyhodnotenia súťaže (. pdf ) a úspešným uchádzačom prvej časti sa stala poľská firma SOLARIS Bus & Coach S.A.. V druhej časti splnila všetky podmienky spoločnosť COREX, s.r.o. Zadováženie nových autobusov schválili bratislavskí mestskí poslanci 12. decembra 2013 pod názvom " Návrh financovania obnovy vozidlového parku pre MHD " (. pdf , s.2). Poslanci vyjadrili súhlas s obstaraním 50 kusov nízkopodlažných autobusov a s financovaním ich nákupu maximálne vo výške 13 miliónov eur formou dlhodobého investičného úveru. TASR (25. júna 2014): "Obstaranie nových autobusov schválili vlani v decembri bratislavskí mestskí poslanci. DPB ich totiž neplatí z eurofondov, ale s pomocou úveru." Nejde o prvé nové autobusy. Od januára 2013 pribudlo vo vozovom parku 15 kĺbových autobusov Mercedes. Dátum zverejnenia analýzy: 10.09.2014 Naspäť Nahlásiť chybu

zákazky pdf úspešným pdf TASR pribudlo


No v každom prípade musím povedať, že 6 % DPH len pre jednu časť komodít, to znamená mäso z dvora 6 %, mäso z obchodu 19 %, je v rozpore s pravidlami Európskej únie. A keby Slovenská republika nebola zmenila, tak dnes platíme už pokutu za takýto krok.

V súčasnosti sa nám nepodarilo nájsť rozsudok Súdneho dvora, ktorý by potvrdil, že predaj z dvora (teda zvýhodnenie istého typu produktov) je v rozpore s pravidlami EÚ. Ako píše SME , tento názor zastáva napríklad Jarmila Halgašová, riaditeľka Potravinárskej komory Slovenska: "Zároveň riaditeľka poukázala na nerovnoprávne postavenie, ktoré sa na trhu vytvorilo v súvislosti so zavedením zníženej dane z pridanej hodnoty na predaj z dvora oproti predaju tých is-tých potravín v obchodoch. Vytvorenie nerovnakých podmienok pre rovnaký predmet podnikania súvisí so schválením novely zákona o dani z pridanej hodnoty, ktorou sa zaviedla od 1. mája. "Daň na predaj z dvora je 6-percentná a na rovnaké produkty, vyrobené podnikateľmi v potravinárskom priemysle, sa ponechala 19-percentná. Toto je nielen v rozpore s našou ústavou, ale aj so Zmluvou Európskej únie, ktorá zaručuje princíp nediskriminácie a rovnosti. Novela zákona je problematická aj vo vzťahu so smernicou o spoločnom systéme dane z pridanej hodnoty v štátoch Európskej únie," tvrdí Halgašová." Nesúhlasí s ňou hovorca Slovenskej poľnohospodárskej a potravinárskej komory Stanislav Nemec: "Nemyslí si tiež, že by tento predaj predstavoval, vzhľadom na obmedzené množstvové limity, veľkú konkurenciu pre obchody a nevidí ani rozpor s európskou legislatívou. Upozornil, že v iných krajinách únie už predaj z dvora funguje a nie sú s ním problémy."

píše SME


Jeden z kolegov má bezplatnú dopravu v programe.

Je pravdou, že Bročkov protikandidát - Bystrík Stanko, má vo svojom volebnom programe bezplatnú dopravu v Trnave. Podľa oficiálnych stránok strany SMER-SD v Trnave, je prvý bod volebného programu : "Zadarmo mestská doprava pre všetkých obyvateľov Trnavy" . Vo volebných programoch ostatných kandidátov na post primátora Trnavy ( Jána Žitňanského , Jozefa Kloknera a Roberta Schmidta ) zmienka o bezplatnej doprave nájdená nebola. Dátum zverejnenia analýzy: 05.11.2014 Naspäť Nahlásiť chybu

volebného programu
Jána Žitňanského
Jozefa Kloknera
Roberta Schmidta


Čiže návratová politika a readmisia je to, čo my (Slovensko, pozn.) sme realizovali. Realizovali sme návraty.

Slovenská republika skutočne realizuje návratovú politiku, čiže asistované dobrovoľné návraty aj vyhostenia. Výrok preto hodnotíme ako pravdivý. Návratová politika sa týka dobrovoľného asistovaného návratu alebo vyhostenia z krajiny. Možnosť asistovaného dobrovolného návratu spomína aj zákon č. 404/2011 Z.z., návraty štátnych príslušníkov tretích krajín, ktorí sa neoprávnene zdržiavajú na území, upravuje tiež Smernice Európskeho parlamentu a Rady 2008/115/ES

Návratová politika

Štatistické správy

Slovenská pobočka Medzinárodnej organizácie

10 rokov

ECRE

Ministerstva vnútra SR


A tento zákon (novela školského zákona, pozn.) vlastne zničí všetky malotriedky a to nie iba na južnom Slovensku, nie iba menšinové školy,ale aj to sa týka aj škôl na vidieku, to sa týka aj slovenských škôl.

Parlament schválil novelu školského zákona 4.12.2013. Zákon okrem iného zavádza spodné limity žiakov v triedach (cit. podľa SME):

" Prvákov na základnej škole by malo byť v triede aspoň 11.

Triedy od druhého do štvrtého ročníka základných škôl by malo navštevovať minimálne 13 žiakov, na druhom stupni by ich malo byť aspoň 15. Triedu strednej školy by zas malo navštevovať minimálne 17 študentov. Novela zároveň dáva možnosť zriaďovateľovi ešte znížiť minimálny počet detí na triedu, ale len v osobitných prípadoch, napríklad ak by deti museli dochádzať do školy viac ako šesť kilometrov, či ak je z celkového počtu žiakov školy viac ako 80 percent zo sociálne znevýhodneného prostredia.

Minimálne počty žiakov v triedach by mali začať platiť od 1. septembra 2015, maximálne od januára 2014 ."

Okrem toho zákon zavádza možnosť spájať iba dve triedy, pričom v takomto prípade musí mať trieda minimálne 12 žiadkov a maximálne 24.

schválil zavádza


...sme (Česká republika, pozn.) na prvom mieste v obsadenosti detských domovov.

Ak by sme overovali presné znenie výroku, tak by sme museli overovať obsadenosť, teda stav kapacity detských domovov. V Českej republike bolo v roku 2013 približne 9 100 detí v ústavnej starostlivosti, z toho približne 7 200 na základe rozhodnutia súdu. Aktuálnu lôžkovú kapacitu v Českej republike v porovnaní s krajinami EÚ sme nezistili. Rovnako sme nezistili aktuálne dáta o počte detí v detských domovoch v rámci EÚ. Výrok hodnotíme ako neoveriteľný. Podľa dát zo zisťovania Unicef z roku 2002, ktoré hovoria o miere na 10-tisíc detí do troch rokov v inštitucionalizovanej výchove, tak v Českej republike bola miera 34, no napríklad v Rumunsku 71 a Bulharsku 88. Rovnaký typ dát, no zozbieraný WHO hovorí už o v rámci sledovaných krajín o najvyššej miere detí do troch rokov v inštitucionalizovanej miere v rámci sledovaných krajín (krajiny na európskom kontinente). Ide však o dáta staré 13 rokov. Samotná štúdia Eurochild (.pdf, s. 7) hovorí, že chýbajú dostatočné dáta o deťoch v alternatívnej výchove na porovnávania medzi krajinami. Ak berieme do úvahy údaje českého Ministerstva práce, tak v roku 2013 bolo v detských domovoch v Česku celkovo približne 9 100 detí v toho približne 1 400 detí do troch rokov v zdravotníckych zariadeniach, takmer 7 000 detí v školských zariadeniach a takmer 800 detí v domovoch pre osoby so zdravotným poistením. , Z toho približne 7 200 na základe rozhodnutia súdu. V roku 2010 Slovenský rozhlas uverejnil informáciu o tom, že v Českej republike je celkovo až 20-tisíc detí v detských domovoch a že toto číslo robí z českej republiky krajinu, ktorá má najviac detí v ústavnej starostlivosti z celej Európskej únie. Nezistili sme pôvodný zdroj informácie o 20-tisíc detí v domovoch a ani metodiku výpočtu. Dátum zverejnenia analýzy: 27.01.2015 Naspäť Nahlásiť chybu

dát Eurochild údaje rozhlas


Je to (školské obedy zadarmo, pozn.) v mnohých veľkých krajinách, vyspelých krajinách.

Systém školských obedov zadarmo skutočne funguje vo viacerých krajinách. Výrok hodnotíme ako pravdivý. Švédsky štát poskytuje obedy zadarmo všetkým deťom vo veku od sedem do 16 rokov a taktiež aj väčšine študentov vo veku 16 až 19 rokov. Obedy zadarmo majú aj školáci vo Fínsku. Čiastočný systém obedov zadarmo k roku 2008 fungoval vo Veľkej Británii, Španielsku, Francúzsku, Taliansku či Hongkongu ( pdf , str. v). Z mimoeurópskych krajín pozná systém obedov zadarmo napríklad Brazília či India .

všetkým majú pdf Brazília India


Počet seniorov v tomto kraji bude len stúpať. O 10 - 15 rokov sú odhady, že sa zvýši až o 50%.

Prognóza Infostatu je z roku 2010, preto považujeme trend o 10-15 rokov, ktorý spomína Krajcer za roky 2020 a 2025. Podľa odhadov, v roku 2020 bude o 50% viac seniorov a v roku 2025 o 72% viac seniorov ako v roku 2010. Krajcer sa trafil do intervalu, výrok preto hodnotíme ako pravdivý.

pdf
Štatistického úradu SR


Vládna koalícia prišla, začala písať čierne knihy...

Dzurindova vláda prijímala po voľbách v roku 1998 čierne knihy napr. rezorte spravodlivosti . O čiernych knihách sa píše aj na hnonline .sk.

rezorte spravodlivosti
hnonline


Európa a Slovensko sú schopné zvládnuť súčasný nápor utečencov, nejedná sa o niečo, čo ohrozuje funkčnosť štátnych orgánov, alebo predstavuje príliš veľké finančné bremeno

Hoci počet utečencov celosvetovo narastá, ich pomer v porovnaní s obyvateľstvom EÚ-28 ostáva zanedbateľný a v prípad čísel azylantov ktoré majú priradení Slovensku neprekračujú počty žiadateľov o azyl na Slovensku v minulosti. Vyšší počet utečencov si však vyžaduje investície do azylovej politiky, aj keď dlhodobá perspektíva potvrdzuje, že táto investícia je návratná (aj) v ekonomickom zmysle. Avšak vzhľadom na to, že nie sme schopní fakticky overiť, o aké počty utečencov sa nakoniec bude jednať a do akej miery budú jednotlivé európske štáty schopné a ochotné problém riešiť, argument hodnotíme ako neoveriteľný.

„Miliónové“ údaje možno nájsť iba v štatistikách UNHCR. Tieto (stav z januára 2014) uvádzajú , že na svete je okolo 11 miliónov utečencov, hoci tento počet sa odvtedy zvýšil následkom eskalácie konfliktov na Blízkom Východe, kde ich pre rok 2014 UNHCR uvádza 2 137 855, avšak novšie údaje pre Sýriu registrujú už 4 086 760. Z rôznych dôvodov však iba zlomok z nich prichádza do Európy, omnoho viac utečencov sa k augustu 2015 zdržiavalo v Libanone (1 113 941) a v Turecku (1 938 999).

Obyvateľstvo členských štátov EÚ-28 tvorí 508 191 116 osôb (k 1. januáru 2015), z čoho vyplýva, že ak by sa aj všetci utečenci zo Sýrie ocitli v EÚ, nepredstavovali by ani jedno percento celkového podielu obyvateľstva. Pritom väčšina európskych krajín čelí problémom s demografiou, vrátane Slovenska, kde do roku 2035 pri súčasnom vývoji poklesne počet práceschopných ľudí o vyše 450 tisíc.

Nenašli sme príklady „ohrozenia funkčnosti štátnych orgánov“ v súvislosti s príchodom utečeniek a utečencov. Bez nároku na arbitrárnu definíciu „veľkého finančného bremena“ je pravda, že v krátkodobom horizonte je skôr prítomná potreba vyšších investícií do azylovej politiky pri príchode väčšieho počtu utečencov. Napríklad Nemecko odhaduje, že náklady v tejto oblasti sa môžu budúci rok vyšplhať do výšky 7,2 miliardy eur v prípade , ak prijme 800 000 utečencov . Dlhodobé výskumy však naznačujú, že sa tu nejedná o nenávratné zdroje, ale o výhodnú investíciu. Napríklad štúdia analyzujúca imigráciu do Veľkej Británie síce poukázala na stratu 118 miliárd libier pri započítaní všetkých obyvateľov VB, ktorí sa v krajine nenarodili, pri zohľadnení výlučne migrantov, ktorí do VB dorazili v sledovanom období, sa však ukázalo, že čistý príspevok migrantov do britského rozpočtu dosiahol 20 miliárd libier.

Podľa údajov Ministerstva vnútra SR v období rokov 1993 – 2015 bolo na Slovensku podaných 58 113 žiadostí o udelenie azylu (z toho akceptovaných len 651, neudelených 7 871 a 49 400 zastavených konaní). V súčasnosti má Slovensko v rámci povinných kvót na prerozdelenie žiadateľov o azyl prevziať 190 utečencov od Talianska a 612 od Grécka.

Zdroj: Ministerstvo vnútra SR

Eurostatu
požiadalo
uvádzajú
registrujú
tvorí
poklesne
vyšplhať
v prípade
800 000 utečencov
stratu 118 miliárd libier
dosiahol
Ministerstva vnútra SR
kvót
Ministerstvo vnútra SR


... s našim vízom k nám ani priletieť nemôže a my víza nevydávame (pre občanov Kosova, pozn.).

Výrok nie je pravdivý, pretože napriek problematickým vzťahom má Slovensko v Prištine Styčný úrad Slovenskej republiky (Pobočka zastupiteľského úradu SR), ktorý sa stará o vydávanie víz občanom Kosova.

problematickým vzťahom
Styčný úrad Slovenskej republiky
informoval


Pred rokom 2006 hovoril (Jiří Hromada, pozn.), že nikdy nebudeme žiadať, alebo nežiadali sme adopcie detí pre tieto páry. Pozrite sa, kde je ten diskurz dnes.

Je pravdou, že pred rokom 2006 sa diskusia v ČR sústreďovala iba na zavedenie registrovaných partnerstiev, kedy Gay Iniciatíva na čele s predsedom J. Hromadom nežiadala o presadenie adopcie a explicitne uvádzala že zákon nebude zavádzať možnosť adopcie detí. Nenašli sme žiadne vyjadrenie Jiřího Hromady z obdobia spred prijatia zákona, kde by uvádzal, že "nikdy nebudú žiadať" adopciu detí. Naopak, formulácia na stránke GI uvádza, že zákon splnil všetky požiadavky GI v výnimkou adopcie detí. Na základe toho hodnotíme výrok ako zavádzajúci.

GI
novela zákona
správa


Pozrite sa napríklad práve v tom Nemecku, ktoré pán Maďarič spomínal, ani tam nie je koaličná väčšina pre podporu eurovalu.

V Nemecku skutočne zatiaľ nie je jednoznačne istá podpora všetkých koaličných poslancov, pričom existujú informácie, že by počet koaličných poslancov hlasujúcich za euroval nemusel byť dostatočný ( Focus ). Niektorým poslancom sa nepáči, že pre Grécko nie je stanovený dlhodobý plán, alebo to, že neexistuje mechanizmus insolvencie euro-štátov.

Focus


Roku 2006, keď sme nastúpili, tak sme dostali list z Európskej komisie, ktorá nám oznámila, že na 2 roky nám zastavuje čerpanie Európskeho sociálneho fondu preto, lebo druhá Dzurindova vláda zle s ním narábala.

Vyplácanie platieb z ESF bolo pozastavené, nie však čerpanie a nie na dva roky. Trend k problému 2.7.2008 uviedol: „predbežne pozastavila len preplácanie žiadostí predložených Slovenskom v decembri minulého roka, v súčasnosti tak nie je z Bruselu preplatená takmer miliarda korún.“ V septembri 2006 eurokomisár Špidla k problému uviedol, že „Správa audítorov zaznamenala určité chyby, teraz očakávame od slovenskej strany reakciu na tieto chyby. Pozastavenie hrozí, ale záleží od reakcie slovenskej strany... Predpokladám, že k ďalšiemu čerpaniu dôjde, ale je to naozaj otázka toho, ako Slovensko zareaguje."

Slovenskom Špidla


...konal tak ako konal, že do tajnej voľby nešiel a v podstate namočil koaličných poslancov, že tam sú kupovaní, lebo takto to vyhlásil, že sa nebude zúčastňovať tejto hry, čo spochybnil teda predovšetkým koaličných poslancov...

Jozef Čentéš v súvislosti so svojím vzdaním sa kandidatúry na post GP mimo iného vyhlásil : " Súhlas s kandidatúrou na vymenovanie za generálneho prokurátora som vzal späť, pretože v súvislosti s tajnou voľbou sa objavili podozrenia z možného korupčného správania a možného vydierania, ktoré sú predmetom vyšetrovania orgánov činných v trestnom konaní. Pretože informácie o podozreniach sa opätovne objavili v médiách, za týchto okolností som nechcel byť súčasťou týchto informácií,"

vyhlásil


Keď sa pozrieme napr. na obdobie minulého roka, toto isté obdobie, tak mne to vyšlo, že do júna vlastne bude výpadok príjmov týchto inštitúcií (podriadených Ministerstvu kultúry - pozn.) okolo 6.000.000 EUR.

Vychádzajúci z odhadu ministerských analytikov je odhad trojmesačného výpadku príjmov organizácií podriadených rezortu kultúry vo výške 6 miliónov eur korektný. Tvrdenie Ľubice Laššákovej preto hodnotíme ako pravdivé. Inštitút kultúrnej politiky - analytický útvar ministerstva - odhadol v statuse z 28. marca 2020 mesačnú stratu organizácii MK SR spôsobenú obmedzeniami pre koronavírus na 1,6 až 1,8 miliónov eur. Pod Ministerstvo kultúry patrí 31 rozpočtových alebo príspevkových organizácií. Analytici sa pri odhade pozerali na „ priemerné mesačné vlastné príjmy zriadených organizácií MK SR za obdobie posledných troch rokov (2017-2019).”

útvar statuse stratu patrí pozerali


No a samozrejmá vec, že týka sa aj dôchodcov, pretože tí boli tak trošku nešťastní, ja tomu rozumiem vzhľadom na valorizáciu dôchodkov v minulom roku, pretože inflácia nebola.

V tomto roku sa zvyšujú dôchodky opäť o pevnú sumu, navyše každý druh dôchodku porastie inak. Valorizačný vzorec tentoraz až na 70 percent ovplyvní inflácia, ktorá v rozhodujúcom období pre výpočet zaznamenala záporné číslo, kým pomerne slušný rast miezd sa v ňom odrazí iba na 30 percent. Výrok pána Richtera hodnotíme ako pravdivý. Pravda , 21. októbra 2014: Pevná suma sa určila percentom, ktoré sa stanovuje ako súčet 70 % z priemerného medziročného rastu spotrebiteľských cien a 30 % z medziročného rastu priemernej mzdy za prvý polrok roku 2014. Keďže sa priemerná mzda v prvom polroku zvýšila o 4,4 % a rast spotrebiteľských cien dosiahol nulu, pevná suma sa teda odvíja od percenta 1,32 a z priemernej mesačnej sumy jednotlivých druhov dôchodkov vykázaných Sociálnou poisťovňou k 30. júnu 2014. Každý starobný dôchodca teda dostane pridaných 5,20 eura, predčasný 5,30 eura. Pozostalostné penzie vzrastú o 3,40 eura, siroty dostanú 1,80 eura. Invalidi so zdravotným postihnutím nad 70 percent si prilepšia o 4,60 eura. Ak je ich miera poklesu schopnosti pracovať ohodnotená na menej ako 70 percent, dostanú 2,70 eura. Jednotlivé sumy navýšenia dôchodkových dávok sú uvedené na webovom portáli Sociálnej poisťovne. Až do roku 2017, teda v prechodnom období, sa miera váh medziročného rastu spotrebiteľských cien a rastu priemernej mzdy bude meniť v prospech rastu spotrebiteľských cien, čím sa aspoň čiastočne zmiernia rozdiely medzi vysokými a nízkymi dôchodkami. Od roku 2018 sa dôchodky budú zvyšovať o percento medziročného rastu dôchodcovskej inflácie, ktorá presnejšie vyjadruje životné náklady dôchodcov. Podľa denníku Pravda : "Štatistický úrad SR v júli 2014 zverejnil údaj, že inflácia v prvom polroku medziročne dosiahla záporných 0,1 percenta. Známy bol aj druhý parameter, výška priemernej mzdy na Slovensku. Tá sa v tom istom období medziročne zvýšila o 4,4 percenta." Podľa Inštitútu pre výskum sociálno-ekonomických rizík a alternatív (IVRA) zmenený systém valorizácie dôchodkov na Slovensku významne poškodí zvyšovanie dôchodkov seniorov v najbližších troch rokoch. IVRA sa Podľa TASR IVRA: "považuje za spravodlivejší systém valorizácie takzvaný švajčiarsky model, a to 50-% valorizáciu podľa rastu miezd a 50 % podľa rastu inflácie. Inštitút taktiež pripomína, že primárnym problémom pri dôchodkoch na Slovensku okrem valorizácie stále zostáva reálna výška dôchodkov v SR." IVRA ďalej uvádza, že: "V roku 2012 malo viac ako 385.000 seniorov príjem pod oficiálnou hranicou chudoby, a to 346 eur mesačne takisto ako nastavenie dôchodkového systému v zmysle dôchodcovskej solidarity a nie solidarity celospoločenskej. Slovensko má najnižšie výdavky na sociálnu ochranu zo všetkých členských krajín Európskej únie," Dátum zverejnenia analýzy: 19.01.2015 Naspäť Nahlásiť chybu

Pravda
webovom portáli
Pravda
TASR


Vy, pan Nesrovnal, ste 4 roky pôsobili ako reprezentant najsilnejšieho zoskupenia pravicového. (hovorí o pôsobení Nesrovnala v mestskom zastupiteľstve Bratislavy)

Ivo Nesrovnal bol najprv predsedom klubu SDKÚ, Most-Híd 1,5 roka. V máji 2012 ho nahradil Sven Šovčík . Nesrovnal bol v tom čase zároveň aj vicežupanom Bratislavského samosprávneho kraja, ktorému sa chcel v tom čase viac venovať, a preto sa vzdal funkcie predsedu klubu. Naďalej však ostal mestským poslancom a pôsobil v klube. V marci 2013 sa svojej funkcie vzdal aj Sven Šovčík a predsedom klubu sa stal opäť Nesrovnal . Ten však v auguste 2014 odišiel z SDKÚ, a teda aj z klubu (pozri tiež TU ).

Šovčík Nesrovnal odišiel TU


Kresťanskodemokratické hnutie bolo minimálne 5-krát vo vláde, minimálne. Naposledy ste boli vo vláde v rokoch 2010 až 2012.

Kresťanskodemokratické hnutie zostavilo hneď po voľbách do parlamentu vládu 4 krát a to v rokoch 1990 - 1992 , 1998 -2002, 2002 -2006, 2010 -2012. Po páde vlády Vladimíra Mečiara v marci 1994 zostavili vládu piaty krát na necelých sedem mesiacov do predčasných volieb, ktoré sa konali v septembri 1994. Tento výrok preto považujeme za pravdivý.


Každý tretí mladý človek na Slovensku je nezamestnaný.

Nezamestnanosť mladých do 25 rokov dosahuje takmer 35%. TASR , 18. január 2013: "Mladí ľudia na Slovensku majú veľký problém nájsť si prácu. Dokazuje to aj štatistika, podľa ktorej je každý tretí mladý človek do 25 rokov na Slovensku nezamestnaný. Slovensko má v rámci štátov Európskej únie piatu najvyššiu nezamestnanosť mladých ľudí. Podľa novembrových údajov európskeho štatistického úradu Eurostat je bez práce každý tretí mladý Slovák vo veku do 25 rokov. " Dátum zverejnenia analýzy: 20.05.2013 Naspäť Nahlásiť chybu

dosahuje TASR


...v prípade teraz toho jedného z tých teroristov... bol zadržaný, ale vzápätí pustený a prešiel hranicu medzi Francúzskom a Belgickom...

Je pravdou, že polícia tesne po útokoch trikrát zastavila auto teroristu spoluvinného za útoky v Paríži. Nie je však pravdou, že bol "zadržaný", ako povedal Kaliňák. Výrok hodnotíme ako zavádzajúci. Jeden z atentátnikov - Salah Abdeslam - po útokoch v Paríži utiekol z krajiny. V týchto dňoch prebieha masívne pátranie po tomto atentátnikovi. Po útokoch v Paríži polícia trikrát zastavila auto, v ktorom sedel Abdeslam aj s dvoma spolucestujúcimi, blízko hraníc medzi Francúzskom a Belgickom. Následne však boli pustení ďalej , pretože v tom čase neboli na zozname hľadaných osôb. BBC v sumári vyšetrovania parížskych útokov vydanom 21. novembra píše: " Police stopped his car three times in the hours after the attacks, on the last occasion near the Belgian border, but let him and his two fellow passengers go as they were not on a wanted list at the time." Tieto informácie potvrdzujú napríklad taktiež International Business Times alebo Irish Times .

pustení ďalej
BBC
International Business Times
Irish Times


Predseda SaS, pán Sulík, napríklad vydržal vo frakcii európskych liberálov len mesiac a potom odišiel ku konzervatívcom a reformistom.

Podľa histórie pôsobenia v Európskom parlamente vstúpil Richard Sulík do frakcie Aliancie liberálov a demokratov za Európu (ALDE) 1. júla 2014 a zotrval v nej do 7. októbra 2014. Následne sa 8. októbra 2014 oficiálne pridal k frakcii Európskych konzervaívcov a reformistov. Keďže Sulík vo frakcii ALDE vydržal viac ako dva mesiace, hodnotíme výrok ako nepravdivý. O odchode z pôvodnej frakcie Sulík informoval na svojej webovej stránke v októbri 2014. “ So svojimi názormi som bol vo frakcii ALDE osamotený. Vo všetkých dôležitých europarlamentných hlasovaniach som hlasoval v súlade s mojím presvedčením, a zároveň v rozpore s odporúčaním frakcie. ” Pre frakciu Európskych konzervatívcov a reformistov sa Sulík rozhodol z nasledujúcich dvoch dôvodov. „ Najbližšie politické názory z celého europarlamentu zdieľam s predstaviteľmi nemeckej Alternatívy pre Nemecko (Alternative für Deutschland), ktorej program i predstaviteľov poznám. Ich členstvo v tejto frakcii bolo pre mňa rozhodujúcim faktorom. Ďalšou nespornou výhodou je oveľa väčší stupeň slobody vyjadrovania mojich názorov, na ktorú som dostal osobnú garanciu lídrov skupiny Európskych konzervatívcov a reformistov, “ napísal Sulík.

histórie Sulík


Nemecko napr. už rozdalo ľuďom, živnostníkom a podnikateľom už 4,9 % HDP.

Číslo, ktoré Erik Tomáš spomína, sú plánované výdavky nemeckého štátu na ekonomickú pomoc súvisiacu s koronavírusom. Koľko z nich však k dňu publikovania relácie - t.j. 10. máju - do ekonomiky aj reálne pritieklo, Demagóg.SK spoľahlivo dohľadať nevedel. Tvrdenie Erika Tomáša preto hodnotíme ako neoveriteľné. Erik Tomáš argumentuje Nemeckom, keď hodnotí pomalú ekonomickú pomoc firmám slovenských úradov. Tie k 7. máju podnikateľom v súvislosti s pandémiou vyplatili 20,3 milióna eur v rámci tzv. Kurzarbeit, ďalšie desiatky miiónov cez tzv. pandemické OČR či PN-ky. Vláda pritom počítala s výdavkami vo výške miliardy eur mesačne. Inštitút finančnej politiky odhadol , že Nemecko do ekonomiky zasiahnutej pandémiou naleje priamo zo štátneho rozpočtu 5 percent HDP. To by v prepočte na HDP 2019 znamenalo viac ako 169 miliárd eur. Deutsche Welle písala o 156 miliardách eur, ktorými by nemecká vláda mala posilniť pandémiou postihnuté hospodárstvo. Nemecké Ministerstvo financií dokonca predpokladá , že celkové náklady spolkového štátu, spolkových krajín a samospráv súvisiace s pomocou pri koronakríze môžu byť až 453 miliárd eur. To však nie sú peniaze, ktoré by už boli vyplatené. K 24. máju zaplatili nemecké úrady práce 2,5 miliárd eur na tzv. Kurzarbeit. K 26. máju 2020 poskytla KfW banka firmám a podnikateľom pôžičky vo výške 24 miliónov eur.

vyplatili počítala odhadol znamenalo písala predpokladá zaplatili poskytla


Vytvorí podmienky na aplikáciu Zákona o preukazovaní pôvodu majetku.

Zákon o preukazovaní pôvodu majetku v súčasnej podobe platí od roku 2010. Ten pochádza z dielne Roberta Fica, ktorý chcel zabrániť, aby niekto nemohol nelegálne nadobudnúť majetky za väčšiu cenu, ako v skutočnosti zarába. Časom sa však ukázal ako nefunkčný, keďže za päť rokov jeho pôsobenia sa ani jedným prípadom nezaoberal súd . Snaha o novelu zákona prišla zo strany poslancov OĽaNO Lipšica a Matoviča začiatkom roku 2015, ktorí chceli zákon sfunkčniť. Tento návrh bol zamietnutý. Druhý pokus zo strany OĽaNO prišiel v novembri 2015. Ich zmeny okrem iného navrhovali odoberanie nezákonne nadobudnutého majetku a zavedenie lehoty pre konanie prokuratúry. Plénum ich však opäť nepodporilo . Nefunkčnosť zákona odôvodnili tým, že sa dá zákon veľmi jednoducho obísť. Sľub považujeme za nesplnený.

podobe súd Snaha navrhovali nepodporilo


samozrejme slovenská strana rokuje s Gazpromom, pretože potrebuje mať garantované dodávky plynu pre potreby Slovenskej republiky.

Tímu Demagog.sk sa nepodarilo nájsť dôkaz o prebiehajúcich rokovaniach predstaviteľov SR s ruským Gazpromom o dodávkach plynu pre Slovensko, ani o konzultáciach ohľadne plánovaného reverzného toku, je však pravda, že v marci 2014 boli ukončené rokovania medzi SPP a Gazpromom ohľadne zmuvných podmienok pri dodávkach plynu. Podľa agentúry SITA posledné rokovanie medzi premiérom Robertom Ficom a predsedom predstavenstva Gazpromu Alexejom Millerom prebehlo 18.10.2013. "Zaoberali sa stavom súčasnej bilaterálnej spolupráce v plynárenskom sektore. Zvlášť bol dôraz kladený na ruských dodávkach plynu pre slovenských spotrebiteľov a jeho tranzit tretím krajinám.“

SITA SITA


Sme sa dozvedeli, že výkonnosť štátnych podnikov tento rok klesá a že sa to bude riešiť takzvanou superdividendou vo výške 445 miliónov eur.

I. Štefanec neuvádza správne číslo superdividendy, ktorá sa má podľa návrhu rozpočtu 2014 - 2016 vyplatiť. Výrok preto hodnotíme ako nepravdivý. Návrh rozpočtu verejnej správy na roky 2014 až 2016 (s. 13) počíta s mimoriadnym príjmom v podobe tzv. superdividendy. Podľa návrhu ale ide o príjem 400 miliónov eur a nie 445 miliónov ako tvrdí Ivan Štefanec. " V roku 2013 sa očakávajú príjmy zo superdividendy vo výške 400 mil. eur a v roku 2015 príjmy z predaja aktív štátu vo výške 1 mld. eur." Podobne o vyplatení superdividendy informovala Rada pre rozpočtovú zodpovednosť. Hlavným dôvodom na vyplatenie superdividendy je udržať dlh pod hranicou 55 % HDP: "Návrh rozpočtu verejnej správy na roky 2014 až 2016 počíta v tohtoročnom hospodárení štátu s mimoriadnym príjmom 400 mil. eur z takzvanej superdividendy. Dostupné zdroje vo výške 400 mil. eur umožňujú splatiť časť dlhu, prípadne emitovať menej nového dlhu, čo v končenom dôsledku povedie k pomalšiemu nárastu dlhu v roku 2013 a nižším úrovniam v ďalších rokoch. Výška hrubého dlhu SR spolu so superdividendou zostáva podľa návrhu rozpočtu v roku 2013 pod hranicou 55% HDP a v roku 2014 pod hranicou 57% HDP . Bez superdividendy by dlh tieto hranice prekročil, čo by znamenalo povinnosť zmrazenia troch percent (očistených) výdavkov už v roku 2014 a predloženie vyrovnaného rozpočtu na rok 2016." Dátum zverejnenia analýzy: 30.09.2013 Naspäť Nahlásiť chybu

Návrh


Najnižšia nezamestnanosť, v Čechách bola 5% v roku 2008. Na Slovensku to bolo necelých 8%. Áno, najnižšia nezamestnanosť na Slovensku 8%. Dnes podľa tej istej metodiky majú Česi 10%, zmenili metodiku, majú 8.

Januárová rekordná nezamestnanosť v Českej republike bola široko medializovaná. Informujú o nej napríklad Finanční noviny . Overoval ju už aj Demagog.sk . Na novú metodiku upozorňuje aj portál Ministerstva práce a sociálních věcí ČR.

Finanční noviny
Demagog.sk
portál
štatistického úradu
overoval


On (Roman Mikulec, pozn.) si ju ani (previerku, pozn.) nemohol žiadať, lebo viete, že mu ju odobrala pani premiérka Radičová…

Minister Mikulec už v minulosti previerku na stupeň prísne tajné mal, prišiel však o ňu v roku 2012. Neodobrala mu ju však premiérka Radičová, ale jeho nástupca na poste šéfa vojenskej tajnej služby. Výrok Petra Pellegriniho preto hodnotíme ako nepravdivý.

Predseda Hlasu-u reaguje na zistenia Národného bezpečnostného úradu (NBÚ), podľa ktorého mal minister Mikulec NBÚ 29-krát porušiť zákon, keď sa oboznámoval s utajovanými dokumentmi NATO a Európskej únie.

NBÚ tvrdí, že na nahliadnutie do takých dokumentov je potrebný špeciálny certifikát, udeľovaný na základe bezpečnostnej previerky, ktorú Mikulec nemá.

Minister sa bráni tým, že ako člen vlády mal výnimku a previerku na prístup k takýmto utajovaným informáciám nepotreboval.

Roman Minister už v minulosti previerku na stupeň prísne tajné mal, prišiel však o ňu v roku 2012 pre nezrovnalosti v údajoch jeho bezpečnostného formulára. Vo svojom vtedajšom vyjadrení Mikulec uviedol ako dôvod odobratia previerky nevydokladovanie niektorých jeho príjmov z minulosti.

Previerku Mikulcovi odobral jeho nástupca vo funkcii šéfa Vojenskej spravodajskej služby Róbert Tibenský. Tibenský nahradil vo funkcii šéfa vojenskej tajnej služby práve Mikulca po tom, čo ho vtedajšia premiérka a poverená ministerka obrany Iveta Radičová odvolala.

Demagog.SK požiadal cez ministerstvo vnútra o stanovisko aj Romana Mikulca. Rezort vyjadrenie sľúbil, no neposlal ho.

zistenia bráni prišiel


Pán poslanec Lipšic, pán podpredseda Lipšic je momentálne (pozn. 13.5.2012) pracovne v zahraničí.

O ceste Daniela Lipšica do USA informovala 11.5.2012 TASR a 8.5.2012 Hospodárske noviny . Portál sme.sk priniesol 4.5.2012 správu, že Lipšic ide na týždeň do Ameriky. Nevieme overiť, či bol ešte Lipšic 13.5.2012 v USA, výrok napriek tou považujeme za pravdivý.

TASR
Hospodárske noviny
sme.sk


Veď váš podpredseda sa priznal, že ste skorumpovali Národnú radu. Nič najhoršie si neviem predstaviť. Vy ste na to absolútne nereagovali.

Kaliňák má pravdepodobne na mysli slová Daniela Lipšica, ktorému sme sa už tiež niekoľko krát venovali : SME cituje Lipšicove slová z januára 2009 ku kupovaniu poslancov ako: "Žiadny rozumný človek neverí tomu, že ak je parlament zablokovaný a dvaja prejdú bez vysvetlenia, že to je v poriadku. Bol to posledný prvok, ktorý vytvoril bariéru nedôvery medzi nami a našimi voličmi." Lipšic priamo nepriznal kupovanie poslancov, aj keď to tak premiér pochopil a za krátky čas po jeho vyjadrení zvolal k tejto otázke tlačovú besedu (pri ktorej je zaujímavé, že Lipšicove pomerne opatrené vyjadrenia necituje, aj keď cituje vyjadrenia Dzurindu o nepotrebnosti zaoberania sa kauzou kupovania poslancov). (poznámka- kým pri predchádzajúcom hodnotení boli výroky o kupovaní poslancov hodnotené ako zavádzanie, tentokrát to zobral Kaliňák natoľko zoširoka, že kupovanie ani nespomína, hovorí len o korupcii preto kategória nepravda).

niekoľko venovali SME besedu


Vôbec nesúhlasím s tým, čo sa tu hovorí, že sa podarilo postaviť rozpočet, ktorý v podstate neškodí ľuďom a že je to viacej na úkor štátu a štátnych podnikov a podobne. Vy ste stavebné sporenie zobrali prémiu ľuďom zo 66 eur na, išli ste na štvrtinu, na 15 eur.

www.etrend.sk v článku zo 7. októbra 2011 uvádza: "Rezort financií v rozpočte pre roky 2013 a 2014 zohľadnil svoj návrh, aby hodnota štátnej prémie pre stavebných sporiteľov už v budúcom roku klesla najviac na 15 eur. Tento rok môžu sporitelia od štátu získať až 66,39 eura. "

článku


Vy ste dostali pokutu vo výške 800 tisíc korún.

SOI nemá kompletný archív rozhodnutí starších ako z roku 2013. Vychádzame preto len z týchto rozhodnutí. Pokutu vo výške 800 tisíc korún sme nezistili, nie je však vylúčené, že Fico vychádza zo starších rozhodnutí, ktoré nie sú na stránke SOI prístupné.


Jednoducho preto, že tento program je strašne málo ambiciózny. On si nekladie žiadne ciele, nenájdete tam takmer žiadne merateľné ukazovatele, je košatý, ale plný veľmi všeobecných a nekonkrétnych zámerov.

Len pár dní po ohlásení vládneho programu sa názormi naň zaplnili médiá. Existujú odborníci, ktorí ho považujú za zahmievajúci dokument bez konrétnych krokov. Iní tvrdia, že je nekonvenčý, proeurópsky a čakajú na konkrétne kroky, ktoré z neho vzídu. Na dokument reagovali okrem politikov aj politológovia. Ábel Ravasz napríklad tvrdí, že program načrtáva len určité základné prvky a základné tézy vládnutia. Zároveň si myslí, že to je zaujímavá stratégia vzhľadom na východiskovú pozíciu Smeru, ktorá je taká, že nemusí robiť ústupky partnerom a program by teda mohol byť pokojne svojráznejší.

Ábel Ravasz
nejednoznačnosť
SMK
Michal Horský
konrétnejších krokov
TU


Dneska 180 (krajín, ktoré sa hlásia ku globálnemu paktu o migrácii, pozn.), keďže niektoré už vyjadrili jasne, že sa k nemu prihlásiť nechcú a zhodou okolností sú to práve tie najvyspelejšie, tie najdemokratickejšie krajiny nespochybniteľne ...

Ku Globálnemu paktu o migrácii sa doteraz neprihlásili krajiny nachádzajúce sa v Európskej únii ako aj mimo nej. Všetky krajiny, ktoré pakt odmietajú, boli organizáciou Freedom House vyhodnotené ako demokratické a dosiahli výslednú známku v rozpätí 1,0 až 2,5 (1,0 = najdemokratickejšie, 7,0 = najmenej demokratické krajiny). Hoci v týchto krajinách vládne demokratický režim, nie všetky podľa výsledkov patria medzi najdemokratickejšie. Výrok preto hodnotíme ako zavádzajúci. Známky udelené krajinám v rebríčku Freedom House za rok 2018 uvádzame v zátvorkách. Z krajín Európskej únie sa k tomuto paktu doteraz neprihlásilo Maďarsko (2,5), Rakúsko (1,0), Poľsko (1,5), Česká republika (1,0), Chorvátsko (1,5), Slovensko (1,0), Slovinsko (1,0) a Bulharsko (2,0). Mimo krajín EÚ sa ku Globálnemu paktu o migrácii plánuje neprihlásiť Austrália (1,0), Švajčiarsko (1,0), Izrael (2,0) a USA (1,5). Dátum zverejnenia analýzy: 26.11.2018 Naspäť Nahlásiť chybu

Freedom House
Európskej únie
Mimo krajín
USA


To musí byť ozaj široká rozprava a musí sa zhodnotiť a vyhodnotiť najmä dopad tohto zákona, je teraz taký aktuálny zákon o sudcoch, ktorí som vrátil a prísediacich, kde som tomuto zákonu vytkol 11 takých, by som povedal, zlých rozhodnutí, ktoré tento zákon má prijať.

Prezident Ivan Gašparovič naozaj vo svojom rozhodnutí o vrátení zákona z 8. decembra 2010, ktorým sa mení a dopĺňa zákon č. 385/2000 Z, z, o sudcoch a prísediacich v plnom znení tu (.pdf) vyjadril svoje pripomienky v 11 bodoch.

tu


…ale v celej tejto kauze, ktorá je neporovnateľne hlbšia a väčšia pretože podľa stanov tejto inštitúcie, ktoré predchodcovia štyrikrát menili, hneď v roku 2006 vymenili správnu (NADSME) radu.

Stanovy NADSME sa za obdobia vlády Roberta Fica menili štyri krát. 6.júla 2007 , podľa znenia samotných stanov 18. februára 2008, 27. októbra 2008 a posledný krát pred voľbami 10.mája 2010 .

6.júla 2007
27. októbra 2008
10.mája 2010


Inflácia nízkopríjmových skupín je ešte vyššia ako priemerná inflácia, pretože nízkopríjmové majú väčšiu váhu tých určitej spotreby v svojom spotrebnom koši a to sú najmä ceny potravín, ceny energií, ceny bývania, ktoré rástli výrazným spôsobom.

Dopad zvyšovania cien potravín, energií a bývania na nízkopríjmové skupiny obyvateľstva je výraznejší než pri skupinách s vysokými príjmami. Štúdie Svetovej banky naznačujú, že ľudia s nízkymi príjmami sú citlivejší na cenové šoky potravín a v krajinách, kde sa naplno prejavila potravinová kríza, sa výrazne zvýšil aj počet obyvateľov pod hranicou chudoby. OECD na svojich stránkach takisto uvádza, že zmeny cien potravín a palív výrazne ovplyvňujú infláciu najmä v krajinách s nízkymi príjmami a nižším HDP. Analogicky sa tieto tvrdenia dajú uplatniť aj na nízkopríjmové skupiny obyvateľov na Slovensku.

Svetovej banky
OECD


V 11 programoch meškáme, hlavne v tých väčších, už či ide o informatizáciu spoločnosti, o životné prostredie, vedu a výskum, ale aj spomínam dopravu.

Podľa portálu eurofondy.webnode.sk Slovensko v 11 operačných programoch vykazuje čerpanie na úrovni 41,39 %. Programy, ktoré menuje Ján Figeľ skutočne patria medzi tie s najnižším čerpaním a zároveň medzi tie väčšie. Výrok teda hodnotíme ako pravdivý.

Názov operačného programu

Záväzok 2007-2013 v EUR

Podiel čerpania ŠF/KF na záväzku 2007-2013, EÚ zdroj (v %)

OP Vzdelávanie

558301578

26,87

OP Zamestn. a sociálna inklúzia

941301578

53,19

OP Informatizácia spoločnosti

843595405

28,14

OP Životné prostredie

1820000000

35,87

Regionálny OP

1554503927

62,12

OP Doprava

3160154595

33,32

OP Zdravotníctvo

250000000

72,51

OP Konkurenc. a hosp. rast

968250000

44,10

OP Technická pomoc

97601421

47,67

OP Bratislavský kraj

95207607

42,79

OP Výskum a vývoj

1209415373

36,35

SPOLU

11498331484

40,83

eurofondy.webnode.sk


Je nemilé, že 11,5 mld. eur z programovacieho obdobia 2007-2013 prakticky len polovičku Slovensko čerpá. ŽSK nie je na tom inak.

Je pravdou, že Slovensko čerpá z programovacieho obdobia 2007-2013 zdroje len na približne polovicu. Žilinská župa čerpá zo schváleného rozpočtu taktiež len približne polovicu zdrojov. Výrok hodnotíme ako pravdivý. Celkový objem financií (tabuľka č. 3) z programovacieho obdobia 2007 - 2013 je naozaj okolo 11,5 mld. eur. Čerpanie Slovenska je k augustu 2013 na úrovní 44, 63% . K 30. septembru 2013 je podiel (. xls , stĺpec Q) realizovaných výdavkov a schváleného rozpočtu na úrovni 50,3%. Žilinský samosprávny kraj mal čerpanie (. xls , karta VUC Žilina - realizované platby/schválený rozpočet) finančných prostriedkov z programové obdobia 2007 - 2013 na úrovní 52% , Schválené projekty (zdroje EU a SK) Certifikované výdavky Vykázané výdavky Úroveň čerpania (vykázané výdavky/schválené projekty) VUC ZA 1 625 236 497 EUR - EUR 840 820 539 EUR 52% Slovensko 13 884 755 588 EUR 6 040 139 017 EUR 6 842 203 316 EUR 50,3% Zdroj: NSRR.SK Dátum zverejnenia analýzy: 31.10.2013 Naspäť Nahlásiť chybu

financií

xls

xls

NSRR.SK


...Ja mám tu citát z posledného januára, Robert Fico, predseda vlády: "Mám pocit, že sa naozaj bavíme len o nejakom blufe, čo však vyjde veľmi rýchlo na povrch. No a potom sa budeme pýtať my, že prečo takýmto spôsobom otvárajú otázku 5 a 6 týždňov pred prezidentskými voľbami". Tu nejde o prezidentské voľby a práve o 4 dni Úrad špeciálnej prokuratúry potvrdil, že existuje zoznam...

Je pravdou, že R. Fico povedal slová, ktoré cituje J. Figeľ. Na piaty deň po konferencii bol zverejnený zoznam osôb, ktoré mali obchodný styk so spoločnosťou Interblue. Po slovách R. Fica teda prešli celé 4 dni a potom bol zoznam uverejnený. Výrok hodnotíme ako pravdivý. 30. januára sa uskutočnila tlačová konferencia pri príležitosť kontrolného dňa na Ministerstvo spravodlivosti. Počas tejto tlačovej konferencie Robert Fico uviedol na otázku novinára ohľadom kauzy Emisie a zoznamu (43 minúta): "To môže byť len nejaký bluf, ... . Mám taký pocit, že sa bavíme, naozaj o nejakom blufe, podľa môjho názoru, a to vyjde veľmi rýchlo na povrch, či to je bluf, alebo čo to je, ale potom aj my sa budeme pýtať, že prečo takýmto spôsobom otvárate otázku päť-šesť týždňov pred prezidentskými voľbami. Znovu, čo sa môže zverejniť, nech sa zverejní." (33. minúta). Hovorkyňa Úradu špeciálnej prokuratúry 4.februára 2014 Jana Tökölyová poskytla zoznam fyzických a právnických osôb, ktoré mali obchodný styk so spoločnosťou Interblue Group LLC. TASR v ten istý deň priniesla tlačovú správu , v ktorej uverejnila zoznam. Dátum zverejnenia analýzy: 10.02.2014 Naspäť Nahlásiť chybu

konferencia správu


...jediný z kandidátov mám tému nájomného bývania, ktoré je prepojené na financovanie európskymi projektmi a fondmi.

Takmer všetci kandidáti na post primátora mesta Bratislavy majú vo svojom oficiálnom volebnom programe zahrnutý problém nájomného bývania. To, ako budú nájomné byty financované, nie je udané v žiadnom z nich. Ani vo volebnom programe Václava Miku. Výrok hodnotíme ako nepravdivý. Vo volebnom programe Václava Miku je u bodu "Dostupné bývanie" súvislosti s nájomným bývaním následovné: " Na dosiahnutie cieľa dostupného bývania budem ako primátor presadzovať budovanie mestských nájomných bytov – v spolupráci so štátom a s mestskými časťami výstavbou mestských nájomných bytov prispieť k vyriešeniu problému nedostatku nájomných bytov. Bratislava akútne potrebuje zabezpečiť bývanie pre obyvateľov reštituovaných bytov, ale aj budovanie vlastných nájomných bytov či bytov prostredníctvom družstiev a sociálnych podnikov bývania za predpokladu, že budú rešpektovať prijateľné nájomné." Ján Mrva o nájomných bytoch - "Pre mladú generáciu postavíme nájomné byty tak, ako je to aj v iných moderných metropolách. Vyriešime náhrady za reštituované byty výstavbou či kúpou nových i tlak na možnosť finančnej náhrady." Matúš Vallo - "Výrazne zvýšime počet dostupných nájomných bytov pre Bratislavčanov a iniciujeme vznik „Mestskej stratégie pre rozvoj nájomného bývania na území mesta Bratislava“." Miroslav Vetrík - "Budovanie mestských nájomných bytov pre mladé rodiny, pre ľudí z reštituovaných domov." Roman Ruhig - "Mojim cieľom je, aby sa nezadlžovali začínajúce mladé rodiny úvermi, ale aby mesto Bratislava zabezpečila nájomné byty, nájomné bývanie za prijateľné ceny. Nájomné byty budú slúžiť aj pre tých, ktorí stratili strechu nad hlavou z rôznych dôvodov." Viktor Béreš - "Ako prvá vláda rozbehne stavbu nájomných rodinných domov. Nájomné nepresiahne 110 eur/mesačne. Nájomné rodinné domy budeme stavať po celom Slovensku. Štát rozbehne výstavbu aj nájomných bytov. Pôjde o nájomné štátno-obecné Mesačné splátky nepresiahnu 100 EUR. Pár bude mať nárok na nájomný byt ako obaja z páru pracujú. Podporujeme aj mladé rodiny a strednú generáciu. Byt bude možné po 25 rokoch odkúpiť za zostatkovú cenu. Rozbehneme masovú výstavbu nájomných rodinných domov pre mladú a strednú generáciu. Max mesačný nájom v dome 110 EUR. Na výstavbe nájomným bytov a domov sa budú podieľať väzni. Ročne postavíme 25 tis. nájomných bytov a nájomným domov spolu." Iveta Plšeková - " Výstavba nájomných mestských bytov." Ivo Nesrovnal - Vo verejnom volebnom pláne sa nezmieňuje o bytovej politike. Andrej Trnovec - Volebný program sme nenašli online. Jaroslav Brada - Volebný program sme nenašli online. Dátum zverejnenia analýzy: 05.11.2018 Naspäť Nahlásiť chybu

volebnom
bodu
Ján Mrva
Matúš Vallo
Miroslav Vetrík
Roman Ruhig
Viktor Béreš
Iveta Plšeková
Ivo Nesrovnal


Opakujem a zdôrazňujem. Prijali sme vyše 50 zákonov...

Cez tretie čítanie v parlamente prešlo zatiaľ sedem návrhov zákonov, vláda však, ako píšeme vyššie, predložila viac ako 50 návrhov do parlamentu (a teda ich schválila).

Cez tretie čítanie


Už sme počuli (od Roberta Fica, pozn.) že aj ten vyrovnaný rozpočet mal byť tuším v roku 2017..

Snahu o vyrovnaný rozpočet v roku 2017, presadzoval šéf rezortu financií Peter Kažimír v tzv. druhej vláde Roberta Fica, ktorá vládla v rokoch 2012 – 2016. Kažimírovým plánom bolo v roku 2016 dosiahnuť deficit pod 2 % HDP a následne v roku 2017 aj vyrovnaný rozpočet. Výrok Borisa Kollára preto hodnotíme ako pravdivý.

Pravda.sk Odhady prihlásili


Ja len pripomeniem, že my sme ako, ako hnutie oponovali, alebo nepodporovali inváziu do Iraku, ktorá po desiatich rokoch znamenala rozvrat krajiny, a takú genocídu, ktorú mnohí pomenúvajú ako bezprecedentnú od rímskych čias.

Je pravdou, že hnutie KDH (s výnimkou Daniela Lipšica) v roku 2003 inváziu do Iraku odmietlo. Súcasná genocída krestanského obyvatelstva však nie je jej priamym následkom. Invázia, ktorá Irak a zvyšok regiónu znacne destabilizovala, dala Islamskému štátu priestor na to, aby prevzal kontrolu nad touto oblastou a umožnila mu tak perzekuovat ako krestanov tak i ostatné náboženské menšiny. Rovnako z hladiska porovnania poctu obetí nemôžeme genocídu vykonávanú Islamským štátom na území Iraku nazvat "bezprecedentnou od rímskych cias", napriek tomu, že sa objavili vyjadrenie o "nebývalom útoku" na krestanské menšiny žijúce v majoritne nekrestanských krajinách. Výrok preto hodnotíme ako zavádzajúci.

Je pravdou, že hnutie KDH sa v roku 2003 postavilo proti invázii do Iraku. Predsedníctvo KDH vtedy prijalo nasledovné stanovisko : „ Spravodlivá vojna je len tá, ktorá má obranný charakter “. Daniel Lipšic bol vtedy jediným clenom KDH, ktorý podporil vyslanie vojenských jednotiek do Iraku.

Jedným z hlavných cielov vojny v Iraku bolo zosadenie diktátora S. Husseina a nastolenie demokratickej vlády, co sa napokon podarilo, avšak krajina zostala po tomto zásahu znacne destabilizovaná.

Od zvrhnutia Saddam Husseina v roku 2003 vládne v krajine sektárske násilie medzi Sunnitmi a Šiítmi, co vyvrcholilo v roku 2014, ked sa sunnitskí rebeli pridali k Islamskému štátu a založili pevnosti v sunnitskej provincii Anbar. Neskôr sa odboj zacal presúvat do centrálnej a severnej casti Iraku, kde ohrozuje štátnu jednotu.

Posledné demokratické volby sa konali v máji 2014, ked kandidovalo 276 politických strán. Najviac kresiel (92 z 328) získala koalicná strana I'tilaf Dawlat al-Qanun premiéra Nouriho Malikiho (v preklade Strana práva), v ktorej dominuju Šiíti. Volieb sa zúcastnilo 62% obyvatelstva.

Zo 175 krajín sa Irak umiestnil v roku 2014 na 170. mieste v rebrícku korupcie Transparency International ( 2014 Corruption Perceptions Index ). V roku 2003 dosahovala korupcia historické minimum 113, co znamená prepad o 57 miest.

V roku 2015 sa Irak umiestnil v rámci rebrícku Fragile State Index na 12. priecke (skupina 2. najvyššej výstrahy).

Projekt Iraq Body Count uvádza medzi rokmi 2003-2015 pocet civilných obetí násilia približne 142,555 – 164,275 ludí.

Na území Iraku v súcanosti prebieha genocída , ktorú vykonáva Islamský štát. Jej tercom su Yazidi (náboženská menšina v Sýrii a Iraku), ktorej doterajší pocet obetí OSN vycíslilo na približne 5000. Medzi mnohými obetami násilia taktiež uvádzajú iné iracké menšiny - krestanov alebo turkménov.

V porovnaní s inými genocídami je však tento pocet znacne nižší. Napríklad, Holodomor v rokoch 1932-3 si vyžiadal približne 7.5 milióna obetí. Pocas židovského holokaustu bolo zavraždených takmer 6 miliónov Židov. Pocas genocídy v Rwande v roku 1994 zomrelo v priebehu 100 dní okolo 800-tisíc až milión príslušníkov kmena Tutsi.

Príkladom jedného z historicky relatívne nedávnych masových vraždení, ktoré si za ciel vytýcili clenov krestanskej minority, je aj Arménska genocída z roku 1915, v ktorej boli zavraždené a vyhnané dokopy viac než 4/5 obyvatelov Arménska.

stanovisko
cielov
demokratickej
sunnitskí rebeli
volby
2014 Corruption Perceptions Index
Fragile State Index
Iraq Body Count
genocída
Yazidi
Holodomor
holokaustu
Rwande
Arménska genocída


Miera inflácie je iba na úrovni dvoch percent, čiže je veľmi malá miera zvyšovania cien v porovnaní s infláciou, ktorá bola za vlády Ivety Radičovej.

Inflácia v roku 2011 oproti rovnakému mesiacu minulého roku bola 3,9 %, v roku 2012 to bolo 3,6 %. V prvých dvoch mesiacoch roku 2013 bola inflácie na úrovni 2,3 %. Výrok preto považujeme za pravdivý.

bola bolo bola


Máme naše hodnoty, máme náš program, ktorý mimochodom práve novinári vyhodnotili ako najlepší.

Podobný výrok už Richard Sulík použil 4.3.2012 v relácii O 5 minút 12, a už vtedy sme ho označili za zavádzajúci. Hodnotenie volebných programov politických strán realizovalo mnoho inštitúcií, ktoré používali rozličné kritériá hodnotenia, nezávisle na sebe. Je pravdou, že volebný program strany SaS sa v hodnotení INESS (Inštitút ekonomických a spoločenských analýz) umiestnil na prvom mieste. No existuje viacero štúdií, kde dosiahol horšie umiestnenia. Navyše sa nejedná o hodnotenia "novinármi", ale rôznymi odbornými inštitúciami, preto považujeme výrok za zavádzajúci. Štúdia (pdf.) INESS hodnotila tri základné kritériá: verejné financie, podnikateľské prostredie a zamestnanosť a zdravotníctvo. Známkovanie prebiehalo na stupnici od jedna (najlepšie) to päť (najhoršie). Program SaS získal v každej kategórii známku dva, najlepšiu zámku vo všetkých hodnotených strán (iba SDKÚ malo rovnakú známku v kategórii verejné financie). Podľa metodológie štúdie znamená známka dva, že strana identifikovala problém, riešenia sú však buď čiastočné, alebo ich uplatnenie znamená len krátkodobé zlepšenie situácie v danej oblasti. Inštitút zamestnanosti hodnotil volebné programy z hľadiska riešenia dlhodobej nezamestnanosti, sociálneho systému, prepojenia vzdelávania a trhu práce a inštitucionálneho rámca politiky trhu práce. V celkom hodnotení sa program SaS ocitol na deviatom mieste so známkou 3,1 (pozn. najlepšia možná 1, najhoršia 5). Najlepšie z hodnotenia vyšlo KDH so známkou 2,44. Portál Changenet.sk uvádza hodnotenie Slovenskej siete proti chudobe, ktorá si ako hodnotiace kritériá vybrala zámery kandidujúcich strán v sociálnej oblasti a princípy, ktoré zdôrazňujú pri tvorbe verejnej politiky. SaS sa v tomto hodnotení umiestnilo na 14. mieste. Podľa portálu nízke hodnotenie strany získali za zámery znížiť sociálnu ochranu či zrušiť garancie minimálneho príjmu a minimálnej mzdy. Portál Changenet.sk uvádza, že reštrikčné zámery sa podpísali pod nízky počet bodov získaný stranou SaS Najlepší výsledok dosiahol SMER. Health Policy Institute sa zameral na hodnotenie volebných programov z pohľadu korupcie v zdravotníctve. V tomto hodnotení sa volebný program SaS umiestnil na druhej pozícii, hneď za programom KDH. HPI uvádza že, SaS ponúka niekoľko veľmi efektívnych opatrení orientovaných na zvýšenie transparentnosti v zdravotníctve. Dátum zverejnenia analýzy: 15.10.2012 Naspäť Nahlásiť chybu

označili Štúdia hodnotil vybrala hodnotenie


Jeden z problémov tej gréckej pôžičky je, že bola vyrokovaná zle. Že bola pre Slovensko absolútne nevýhodne, platíme oveľa viac ako platia bohatšie krajiny aj vo vzťahu k HDP, už nehovorím o vzťahu k hlasovacím právam, aké máme v Európskej centrálnej banke.

Slovensko malo v pomere k svojmu HDP za rok 2009 požičať najviac z dotknutých krajín.

Zdroj: blog Richarda Sulíka , každopádne údaje v ňom sú správne.

Pomer pôžičky a ekonomickej sily je cca 2,5 násobne vyšší v prípade Slovenska u pôžičky a tiež pri finančnom mechanizme ako u takého Luxemburska. ( Lux : HDP 37,7 mld eur (2009), pôžička 210 mil eur, mechanizmus 1,14 mld eur, SVK HDP 63,3 mld eur (2009 ), pôžička 820 mil eur, val 4,49 mld eur .)

blog Richarda Sulíka

HDP 37,7 mld

pôžička 210 mil

mechanizmus 1,14 mld

HDP 63,3 mld eur


...ten nový rozpočet na 7 rokov chce nasmerovať vlastne najväčší program 80 miliard eur (Horizont 2020, pozn.)má ísť na podporu vedy a výskumu a má to byť prepojené s priemyslom.

Oficiálna stránka programu Horizont 2020, ktorý je rozpočtovaný na sedem rokov a má rozpočet 80 mld. eur je zameraný na výskum a inovácie, prostredníctvom ktorých by sa mal dosiahnuť udržateľný ekonomický rast a priemyselné líderstvo. Je teda pravdou, že tento program je prepojený s priemyslom. "Horizon 2020 is the biggest EU Research and Innovation programme ever with nearly €80 billion of funding available over 7 years (2014 to 2020) – in addition to the private investment that this money will attract. ...Seen as a means to drive economic growth and create jobs, Horizon 2020 has the political backing of Europe’s leaders and the Members of the European Parliament. They agreed that research is an investment in our future and so put it at the heart of the EU’s blueprint for smart, sustainable and inclusive growth and jobs. ...By coupling research and innovation, Horizon 2020 is helping to achieve this with its emphasis on excellent science, industrial leadership and tackling societal challenges. The goal is to ensure Europe produces world-class science, removes barriers to innovation and makes it easier for the public and private sectors to work together in delivering innovation." Dátum zverejnenia analýzy: 17.05.2014 Naspäť Nahlásiť chybu

stránka


Ty si povedal, ak neprejde zákon o vyvlastňovaní diaľnic v minulej koalícii, teda o vyvlastňovaní, keď si chcel stavať diaľnice, položím vládu. Takto, ja si to pamätám.

Vyjadrenie R. Fica, aké nám ponúka P. Hrušovský sa nám nájsť nepodarilo.


...reprezentujeme (V4, pozn.) takmer 60 miliónov obyvateľov v rámci Európskej únie.

Viaceré zdroje sa zhodujú, že krajiny V4, ktorými sú Slovensko, Poľsko, Maďarsko a Česká republika, majú viac než 60 miliónov obyvateľov, vyše 64, nie menej než 60. Na základe tejto nepresnosti výrok hodnotíme ako nepravdivý. Podľa portálu indexmundi , ktorý analyzuje demografické dáta krajín, majú krajiny V4 dokopy 64,3 miliónov obyvateľov (Slovensko - 5,4 miliónov; Poľsko - 38,4 miliónov; Česká republika - 10,6 miliónov; Maďarsko - 9,9 miliónov) . Rovnako aj portál oeaw (taktiež analýza demografie) potvrdzuje, že krajiny V4 majú dokopy 64,3 miliónov obyvateľov (Slovensko - 5,4 miliónov; Poľsko - 38,5 miliónov; Česká republika - 10,5 miliónov; Maďarsko - 9,9 miliónov). Dátum zverejnenia analýzy: 07.09.2015 Naspäť Nahlásiť chybu

indexmundi oeaw


...v pondelok tento týždeň (16. november 2015, pozn.) vyhodnotila náš rozpočet naša Európska komisia, ktorá sa zaoberá fiškálnou disciplínou krajín eurozóny, ako jeden z najlepších, lebo patríme do skupiny 5 krajín eurozóny, medzi Nemecko, Holandsko, Luxembursko a Estónsko.

Európska komisia zaradila Slovensko vo svojej správe o hodnotení rozpočtov členských štátov eurozóny medzi 5 štátov, ktorých rozpočty sú v súlade s Paktom stability a rastu. Ďalšími takýmito krajinami sú skutočne Nemecko, Holandsko, Luxembursko a Estónsko. Výrok preto hodnotíme ako pravdivý. Európska komisia vydala vyhodnotenie rozpočtov členských štátov v skutočnosti v utorok 17. novembra, no nejde zas o veľkú odchýlku od ministrovho tvrdenia. Správa Európskej komisie konkrétne hovorí, že Slovensko patrí medzi 5 krajín, ktorých rozpočet je v súlade s ustanoveniami Paktu stability a rastu (napr. deficit pod 3%). Ďalšími krajinami z tejto pätice sú skutočne Nemecko, Holandsko, Luxembursko a Estónsko.

vydala utorok Správa Komentár


Spomeňme si ešte aj na to, že vlastne deň pred tým (deň pred tým ako sa vzdal kandidátky pre najbližšiu voľbu, pozn.) pán Čentéš verejne povedal, že sa nevzdá tej kandidatúry, a že s nikým nehovoril o tejto veci.

Nepodarilo sa nám nájsť ani verejné vyhlásenie pána Čentéša, ktoré by spravil počas 2-3 dní pred piatkovým vzdaním sa kandidatúry, ani overiť, či v rozhovore s predsedom Smeru-SD Robertom Ficom vo štvrtok 12. mája 2011 skutočne potvrdil svoju kandidatúru, ako to tvrdí Maďarič.


A sme pri koreni veci. Produkt(predchádzajúci prenájom budovy pre DR SR v centre Košíc pozn.), ktorý podpísal nominant politickej strany Smer...Tento produkt bol drahší o 54 %, pani redaktorka.

Keďže zmluva s VSH Development nie je dostupná, môžme pracovať len s informáciami, ktoré poskytli médiá. Portál eTrend.sk uviedol, že cena v tejto zmluve vrátane energií, mala byť 1,86 milióna eur ročne. Priestory, ktoré prenajíma Nitra Invest, mali podľa zmluvy (.pdf) pozostávať z 7640 m2 kancelárskych priestorov za 11,40 eur, 946 m2 archívnych priestorov za 4 EUR a 50 parkovacích miest za cenu 45 eur/1 pm. Ročne teda malo ísť o sumu cca 1,12 milióna eur. Po prirátaní sumy za energie malo ísť o sumu cca 1,18 milióna eur. Samozrejme je otázka ako M. Dzurinda percentá počíta. Ak ich počíta z pôvodnej sumy, musel by prísť k číslu 37%. K číslu 54% sa dá dôjsť ak počíta ušetrené percento z novej sumy. Vtedy to robí 54%. Samozrejme je otázka čo presne myslí pod vetou "tento produkt bol drahší", vtedy je možné použiť aj druhý spôsob výpočtu. Dátum zverejnenia analýzy: 02.05.2011 Naspäť Nahlásiť chybu

eTrend.sk

zmluvy


Keď sa pozrieme na vývoj ziskovosti v pôdohospodárstve, tak kým v roku 2003 bolo mínus 79 miliónov euro, sa obrátilo v druhej Dzurindovej vláde ziskovosť vysoko a pozrime sa, kde to skončilo v roku 2009.

Nepodarilo sa nám vývoj ziskovosti overiť.